*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*111. számú előterjesztés*

Bátaszék Város Önkormányzata Képviselő-testületének 2016. május 26-án

16,00 órakor megtartandó ülésére

*a 2015. évi gyermekjóléti és gyermekvédelmi feladatok ellátásának értékelése*

|  |
| --- |
| **Előterjesztő:** Takácsné Gehring Mária aljegyző Borosné Simon Zsuzsanna GK. vezető és Simon Csabáné óvodaigazgató**Készítette:** Takácsné Gehring Mária aljegyző Borosné Simon Zsuzsanna GK. vezető és Simon Csabáné óvodaigazgató**Törvényességi ellenőrzést végezte:** Skoda Ferenc jegyző**Tárgyalja:**Szociális Bizottság: 2016. 05. 24. |

***Tisztelt Képviselő-testület!***

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 96. §-ának (6) bekezdése szerint; ***„A települési önkormányzat és állam fenntartói feladatainak ellátására a Kormány rendeletében kijelölt szerv a gyermekjóléti és gyermekvédelmi feladatainak ellátásáról minden év május 31-éig - a külön jogszabályban meghatározott tartalommal - átfogó értékelést készít. Az értékelést - települési önkormányzat esetén a képviselő-testület általi megtárgyalást követően - meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat, illetve állam fenntartói feladatainak ellátására a Kormány rendeletében kijelölt szerv felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.”***

A fenti jogszabályi kötelezettségnek teszünk eleget ebben évben azzal, hogy a beszámoló elfogadását követően, a testületi döntés birtokában küldjük majd meg a Tolna Megyei Kormányhivatal Gyámügyi és Igazságügyi Főosztályának.

A törvényben meghatározott tartalmi követelményeket a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet 10. számú melléklete határozza meg.

Legutóbb a képviselő-testület 2015. május 27-én tárgyalta ezen napirendet. Az előterjesztést a képviselő-testület a 107/2015.(V.27) önkormányzati határozatával, konkrét feladat meghatározása nélkül elfogadta.

**I. A település demográfiai mutatói**

(2014. december 31-i állapot)

 **fiú lány összesen**

 0 – 2 éves 88 80 168

 3 – 5 éves 76 78 154

 6 – 14 éves 249 275 524

15 – 18 éves 116 119 235

fiatal felnőtt (19 - 24) 264 255 519

aktív felnőtt (25 – 65) 1907 1885 3792

inaktív felnőtt (66 - ) 420 768 1188

**összesen: 3120 3460 6580**

(2015. december 31-i állapot)

 **fiú lány összesen**

 0 – 2 éves 84 85 169

 3 – 5 éves 79 73 152

 6 – 14 éves 251 265 516

15 – 18 éves 115 127 242

fiatal felnőtt (19 - 24) 250 239 489

aktív felnőtt (25 – 65) 1882 1868 3750

inaktív felnőtt (66 - ) 422 765 1187

**összesen: 3083 3422 6505**

**II. Az önkormányzat által nyújtott pénzbeli és természetbeni ellátások biztosítása, gyermekétkeztetés**

A képviselő-testület még 2010. január 26-i ülésén fogadta el a jelenleg hatályos helyi gyermekvédelmi ellátásokról szóló 2/2010.(II.10.) önk-i rendeletét, melyben a szabályozza a különböző személyes gondoskodási formákat, valamint az egyes pénzbeli támogatási formákat:

* beiskolázási segély,
* anyaszállón történő tartózkodás napidíjának átvállalása,
* újszülöttek támogatása.

*Beiskolázási segély és anyaszállón történő tartózkodás napidíjának átvállalására az elmúlt évben sem került sor.*

**Iskolakezdési támogatás**

A beiskolázási segélyt októbertől az iskolakezdési támogatás váltotta fel, ami 10.000 Ft támogatást jelentett a II. Géza Gimnázium 7. és 9. osztályába beiratkozott bátaszéki tanulók szüleinek a tankönyvkiadásaik csökkentésére. Ezt 20 fő vette igénybe.

**Újszülöttek támogatása**

Januárban került bevezetésre az újszülöttek támogatása. 20.000 Ft vissza nem térítendő támogatásban részesült a rendeletünk értelmében az a gyermekét saját háztartásában nevelő szülő, aki a gyermek születésekor Bátaszék város közigazgatási területén él, és a szülők valamelyikének a gyermek születését megelőzően legalább egy éve megszakítás nélkül bátaszéki bejelentett állandó lakóhelye van, és életvitelszerűen is ott tartózkodik. Az elmúlt évben a város 42 új kis lakó után vették igénybe ezt a támogatást.

**Gyermekvédelmi kedvezmény**

A rendszeres gyermekvédelmi kedvezményre jogosultság megállapításának célja annak igazolása, hogy a gyermek szociális helyzete alapján jogosult:

- a gyermekétkeztetési kedvezményre,

- pénzbeli támogatásra,

- valamint a külön jogszabályban meghatározott kedvezmények igénybevételére.

Kedvezményben részesülők száma: 249 fő, melyből 11 nagykorú és

 231 kiskorú

2015. évben megállapított kedvezmények száma 249 fő

2015. évben megszűnt kedvezmények száma 293 fő

Elutasított kérelmek száma 18 fő (vagyoni helyzet, jövedelem nagysága miatt)

A kedvezményben részesített családok száma 142 család

 ebből: - 1 gyermekes 71 fő

 - 2 gyermekes 52 fő

 - 3 gyermekes 13 fő

 - 4-5 gyermekes 5 fő

 - 6 vagy annál több gyermekes 1 fő

Az egyedülálló szülő 58 fő

Családi jövedelmi helyzet:

- nyugdíjminimum felét nem éri el 19 fő

- nyugdíjminimum felénél több, de azt nem éri el 146 fő

- nyugdíjminimumot eléri, illetve meghaladja 77 fő

**Pénzbeli támogatás**

A város jegyzője annak a gyermeknek, fiatal felnőttnek, akinek rendszeres gyermekvédelmi kedvezményre való jogosultsága

a) 2015. augusztus 1-jén fennállt, augusztus hónapjában

b) 2015. november 1-jén fennállt, november hónapjában

pénzbeli támogatást folyósított. Ez augusztus hónapban 277 főt jelentett, míg a kifizetett támogatás összege 1 606 600 Ft volt. Ezt 28 nagykorú és 249 kiskorú személy kapta. Novemberben 243 fő kapott támogatást 1 409 400 Ft összegben, ez 16 nagykorút és 227 kiskorút jelentett. Jogszabályváltozást követően 2012 novemberétől az esedékes kifizetés már természetbeni támogatás formájában fogyasztásra készétel, ruházat, valamint tanszer vásárlására felhasználható Erzsébet-utalvány formájában történt.

### Rendszeres gyermekvédelmi kedvezményhez kapcsolódó pénzbeli ellátás

A rendszeres gyermekvédelmi kedvezményhez kapcsolódó pénzbeli ellátását a rendszeres gyermekvédelmi kedvezményben részesülő gyermek után a gyermek gyámjául kirendelt hozzátartozó kapja, amennyiben a gyermek tartására köteles és nyugdíjszerű rendszeres ellátásban részesül. Korábban kiegészítő gyermekvédelmi támogatásként ismertük. 2015. évben ebben az ellátási formában senki nem részesült.

**Óvodáztatási támogatás**

Ez a támogatás a tavalyi évben kifutott és megszűnt.

5 gyermek részesült még ebben a támogatásban a 2015 évben (egyszeri 10 000 Ft.)

**Gyermekétkeztetés**

A Mikrotérségi Óvoda és Bölcsőde intézményében működik a konyha (helyileg továbbra is az általános iskolában), amely az általános iskola, a gimnázium és az óvoda mellett a bölcsődben étkező gyermekek speciális igényeinek megfelelő étkeztetését is megoldja.

2015. szeptember 1-jétől több jogszabály hatályba lépését követően megváltoztak a gyermekétkeztetés szabályai. Továbbra is ingyenesen kell biztosítani a bölcsődei ellátásban vagy az óvodai nevelésben részesülő gyermek számára az étkezést, ha rendszeres gyermekvédelmi kedvezményben részesül; tartósan beteg, vagy fogyatékos; vagy olyan családban él, amelyben tartósan beteg vagy fogyatékos gyermeket nevelnek; vagy nevelésbe vettek. Azonban a Gyvt. hatályba lépését követően az ingyenes bölcsődei és óvodai gyermekétkeztetésben részesülők köre kibővült. Azok is jogosulttá váltak erre, akik olyan családban élnek, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130 %-át, mely 2015-ben 89 408 Ft volt.

Általános iskolában és a gimnáziumban tanulók kedvezményei nem változtak. Kedvezményes (50 %) étkezésre az az általános iskola 1-8. évfolyamon tanuló gyermek részesül, aki nem részesül rendszeres gyermekvédelmi kedvezmény miatt ingyenes étkezésben és három vagy több gyermeket nevelő családban élő gyermek vagy tartósan beteg vagy fogyatékos gyermek. 8. évfolyam felett ez kibővül a rendszeres gyermekvédelmi kedvezményben részesülőkkel.

 bölcsődei ingyenes étkezés: 7 fő,

 óvodai ingyenes étkezés: 166 fő,

 általános iskolai ingyenes étkezés: 161 fő,

 általános iskola kedvezményes étkeztetés: 78 fő,

 középiskolában ingyenes étkezés: 10 fő,

 középiskolai kedvezményes étkezés: 50 fő.

(a középiskolások = II. Géza Gimnázium tanulói)

Az elmúlt évben is folytattuk a korábbi évekhez hasonlóan a rászoruló igénylők részére a nyári étkeztetést.

A támogatás feltétele nem változott a korábbi évhez képest. Így a támogatás akkor vehető igénybe, ha az önkormányzat vállalja, hogy;

* 2015. június 16-ától 2015. augusztus 31-éig terjedő nyári szünetben legalább 44, legfeljebb 54 munkanapon keresztül biztosítja a rendszeres gyermekvédelmi kedvezményben részesülő kiskorú hátrányos vagy halmozottan hátrányos helyzetű gyermekek étkeztetését napi egyszeri melegétkeztetés formájában, és
* az ételt a támogatás legalább 30 %-ának megfelelő értékben kistermelő, vagy mezőgazdasági vállalkozó által megtermelt vagy előállított alapanyagokból biztosítja, amit számlával vagy szerződéssel kell igazolni az elszámolás során.

A vissza nem térítendő támogatásként igényelhető támogatás 440 Ft/gyermek/nap.

Bátaszék, mivel továbbra sem tartozik a a hátrányos helyzetű és a leghátrányosabb helyzetű települések közé, a rendelet értelmében a rászoruló gyermekek legfeljebb 25 %-a után önerő nélkül is igényelhet támogatást, ezen felül pedig annyi rászoruló gyermek után, ahány rászoruló gyermek önerőből történő étkeztetését a támogatási kérelmében vállalja.

A tavalyi évben az igényelt támogatás 979 440 Ft volt, ez 42 gyermeknek 54 munkanapra biztosította az étkezését. Mivel a miniszter az igényelt támogatás 32 %-át garantálta, így a többlettámogatás igénylése érdekében ebben az évben is vállaltuk az étkezések idejére a gyermekfelügyeletet. A pályázatunk sikeres volt, támogatásként a teljes összeget megállapították, amit maradéktalanul fel is használtunk.

### Hátrányos és halmozottan hátrányos helyzet

2015 decemberében Bátaszéken a hátrányos helyzetű gyermekek száma **89 gyermek** volt, a halmozottan hátrányos helyzetű pedig **42 fő.**

**III. Az önkormányzat által biztosított személyes gondoskodást nyújtó ellátások bemutatása**

*„A gyerekek sosem voltak valami jók a szüleikre való hallgatásban -
 de sosem mulasztják el utánozni őket.”*

(Dan Millman)

A beszámoló a Gondozási Központ Gyermekjóléti Szolgálatának 2015. évben Bátaszék városban végzett szakmai munkáját mutatja be, a gyámhatóságokról, valamint a gyermekvédelmi és gyámügyi eljárásról szóló 149/1997 (IX.10.) Korm.rend. (továbbiakban: Gyer.) 10. számú mellékletében, a gyermekjóléti szolgálatokra vonatkozó szempontrendszer alapján.

2005. május 1-jétől a Gondozási Központ keretein belül történik a családsegítő és gyermekjóléti feladatok ellátása.

### Az intézmény fenntartója

Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása

*Székhelye:* 7140 Bátaszék, Szabadság u. 4.

### Irányító szerve

Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása Társulási Tanácsa

*Székhelye:* 7140 Bátaszék, Szabadság u. 4.

### Az intézmény alaptevékenysége

A szociális igazgatásról és szociális ellátásokról szóló 1993. évi III. törvényben meghatározott egyes szociális alapszolgáltatások bentlakás nélküli, valamint védőnői szolgáltatás ellátása, családsegítés és gyermekjóléti feladatok ellátása.

**Az intézmény alaptevékenységének kormányzati funkció szerinti megjelölése**

|  |  |
| --- | --- |
| **kormányzati funkciószám** | **kormányzati funkció megnevezése** |
| 013350 | az önkormányzati vagyonnal való gazdálkodással kapcsolatos feladatok |
| 072112 | háziorvosi ügyeleti ellátás |
| 074031 | család-és nővédelmi egészségügyi gondozás |
| 074032 | ifjúsági-egészségügyi gondozás |
| 102031 | idősek nappali ellátása |
| 102032 | demens betegek nappali ellátása |
| 104042 | család és gyermekjóléti szolgáltatások |
| 107051 | szociális étkeztetés |
| 107052 | házi segítségnyújtás |
| 107053 | jelzőrendszeres házi segítségnyújtás |

### Az intézmény illetékessége, működési területe

* családsegítés és a gyermekjóléti szolgáltatás Bátaszék város (általa Alsónána és Alsónyék községek), továbbá Báta község (általa Sárpilis község),
* a házi segítségnyújtás és a jelzőrendszeres házi segítségnyújtás Bátaszék város, Alsónána, Alsónyék, Báta, Pörböly, Sárpilis és Várdomb községek,
* az idősek nappali ellátása Bátaszék város, Alsónána, Alsónyék, Pörböly, Sárpilis és Várdomb községek,
* az étkeztetés Bátaszék város,
* a védőnői szolgáltatás Bátaszék város, Alsónyék és Pörböly községek,
* a központi háziorvosi ügyelet Bátaszék város, Alsónána, Alsónyék, Báta, Mórágy, Pörböly és Várdomb községek közigazgatási területe.

### Személyi feltételek

2015.01.01-jén a Gondozási Központ munkavállalói létszáma 25 fő volt, melyből 3 fő 7 településen látta el a gyermekjóléti feladatokat.

A tavalyi évben, Magyarné Fábián Éva családgondozó Sárpilisen, Pörbölyön és Bátaszéken, Makai Ágnes családgondozó Alsónánán, Alsónyéken, Várdombon és Bátaszéken látta el a gyermekjóléti feladatokat.

Kökönyei-Tóth Judit Bátán nyújtott segítséget a rászoruló családoknak, valamint 2014.12.01-jétől ellátta a szakmai vezetői teendőket.

Minden munkavállaló szociális munkás végzettséggel rendelkezik. Az adminisztrációs feladatok elvégzését, a családsegítés szakfeladatán, részmunkaidőben alkalmazott adminisztrátor segítette.

A munkavállalói létszám megfelelt a jogszabályi előírásoknak.

A tavalyi évben, Kökönyei-Tóth Judit, gyermekjóléti szolgálat szakmai vezetője és Szűcs Mónika, a családsegítő szolgálat munkatársa sikeresen elvégezték a mediációs képzés alapképzését. A képzésen tanultakat, több alkalommal hasznosították már szakmai munkájuk során.

### Tárgyi feltételek

A településre történő kijárás intézményi kerékpárral vagy a családgondozó saját gépjárművével történik. Az útiköltséget intézményünk megtéríti a dolgozónak.

Szükség esetén az önkormányzat buszait is igénybe vehetjük. (pl.: nyári gyermekprogramok, gépjármű hiányában a családlátogatások alkalmával)

Intézményünk tárgyi felszereltsége jónak mondható. Minden munkavállaló saját számítógéppel és internet eléréssel rendelkezik. A nyomtatási, telefonálási, faxolási lehetőség mindenki számára biztosított.

A szakmai vezetőnek intézményi mobiltelefonja van.

Intézményünk rendelkezik laptoppal, melyet a családgondozó magával vihet a társtelepülésekre.

Helyben a családokhoz történő kijáráshoz, szolgálati kerékpár áll rendelkezésére a munkavállalók részére, akiknek a jogszabályi előírásoknak megfelelően, munkaruhát és védőruhát is biztosítunk.

Az elmúlt évek beruházásának köszönhetően megfelelő a technikai felszereltségük.

A szolgálat, a központ akadálymentesített épületében található.

Az irodahelyiségek jól felszereltek, interjú szoba és közösségi terem is áll a családgondozók és az igénybe vevők rendelkezésére.

**Gyermekjóléti szolgáltatás**

Gyermekjóléti szolgálatunk munkáját a Gyvt., valamint a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998.(IV.30) NM rendelet (továbbiakban NM. rendelet) alapján végzi.

A szolgáltatás, a gyermekek érdekeit védő speciális személyes szociális szolgáltatás. Felhasználja a szociális munka módszereit és eszközeit a gyermek testi, lelki egészségének, családban történő neveltetésének elősegítése érdekében, valamint hozzájárul a gyermekek veszélyeztetettségének megelőzéséhez, a kialakult veszélyeztetettség megszüntetéséhez, illetve a családjából kiemelt gyermek visszahelyezéséhez.

Személyes segítő kapcsolat keretében a családgondozó a gyermekkel és családjával végzett szociális munkával (családgondozás) elősegíti a gyermek problémáinak rendezését, a családban jelentkező működési zavarok ellensúlyozását.

A gyermekek érdekében való beavatkozás célja a képessé tevés, az egyéni felelősség hangsúlyozása, a családok életének több síkján a gyermekek/családtagok érdekében változások generálása, melyek összhangban vannak a többségi társadalom értékrendjével, illetve a társadalom által elvárt és elfogadott viselkedésmóddal. A szociális munka, a személyes segítő kapcsolat hosszútávon ad választ a társadalmi elvárásokra. A hatékonyság eléréséhez a gyermekkel kapcsolatba kerülő valamennyi szervezet, intézmény szakemberének szemléletváltására és szoros együttműködésére van szüksége.

### A szolgáltatásokról szóló tájékoztatás módja

A szolgálat által nyújtott szolgáltatásokról, az ügyfélfogadás rendjéről, az intézmény elérhetőségéről, ügyfeleink, a jelzőrendszeri tagok, és valamennyi érdeklődő:

* Bátaszék város honlapján,
* a helyi újságban,
* tájékoztató-, szóróanyagok révén,
* a munkatársak személyesen nyújtott tájékoztatása alapján,
* a helyi médián keresztül, illetve
* más szociális intézmények közvetítésével kaphatnak információt.

### A gyermekjóléti szolgálat által ellátott feladatok, az intézmény szolgáltatásai

Általános feladatok

* egyéni esetkezelés, csoportos szociális munka,
* családgondozás,
* közvetítés,
* szabadidős programok szervezése, koordinálása,
* felkérésre környezettanulmány készítése.

A szolgáltatásokkal kapcsolatos szakmai tevékenységek

* esetmegbeszélés,
* esetkonferencia,
* konzultáció,
* szakmaközi megbeszélések,
* települési tanácskozás.

### A gyermekjóléti szolgálat legfontosabb feladatai

* A gyermekek családban történő nevelkedésének elősegítése
* A gyermek veszélyeztetettségének megelőzése
* A már kialakult veszélyeztetettség megszűntetése
* A családjából kiemelt gyermek visszahelyezésének elősegítése, utógondozása
* Prevenciós tevékenységek

### További feladataink még

* Intézményünk, helyet, felügyeletet biztosít, a nevelőszülőknél elhelyezett gyermekek és a vérszerinti szülők, valamint az elvált és válófélben lévő szülők és gyermekeik közötti kapcsolattartáshoz.
* A hivatásos pártfogókkal való folyamatos kapcsolattartás, ennek keretében a Bátaszéken, és környékén élő pártfogoltak részére lehetőséget biztosítunk arra, hogy problémáikkal helyben is igénybe vehetik szakemberek segítségét.
* A gyermekjóléti alapellátás keretén belül más intézmények programjaiban való részvétel, illetve a programok megvalósításában segítségnyújtás.
* Gyermek csoportok indítása, nyári szünidős programok szervezése.

### A szolgáltatások célcsoportja

Elsősorban a városban élő 0-18 éves korosztály. Ügyfeleink, illetve családjaik általában életvezetési képességeik terén hátrányban vannak, a mindennapi életben olyan egészségügyi, szociális, mentális, vagy egyéb hátránnyal küzdenek, mely komplex támogatást, esetleg fejlesztést igényel a gyermekek megfelelő testi, lelki, erkölcsi fejlődésének biztosítása érdekében.

**A gyermekjóléti szolgálat 2015. évi szakmai munkájának bemutatása**

**Milyen formában lehet kapcsolatba kerülni a szolgálattal, hogyan történik az esetek bejelentése?**

A szolgálattal való kapcsolatfelvétel történhet személyesen a családgondozó felkeresésével, telefonon vagy írásban.

Minden bejelentésnek a szakmai vezetővel való konzultációt követően megtörtént a kivizsgálása, majd a konkrét tények feltérképezése után került sor a további intézkedések megtételére.

A bejelentők az intézmény saját jelző nyomtatványán tehették meg bejelentésüket. Egy adott ügyfél mindig ugyanahhoz a családgondozóhoz tartozik, esetfelelősi rendszerben dolgozunk.

Az esetek elosztása a szakmai vezető hatásköre volt, aki tájékoztatta erről az intézményvezetőt.

Minden bejelentést kivizsgálunk, bármilyen formában is érkezik intézményünkhöz.

Célunk, hogy a jelzések minden esetben írásban rögzítésre kerüljenek. Sok esetben az írásbeliség problémát jelent a bejelentőnek, mivel nem vállalja fel az általa közölt információkat, annak ellenére sem, hogy tájékoztatjuk arról, hogy a bejelentő személyét titkosan kezeljük, valamint jogszabály írja elő a zárt adatkezelést.

Az eset kivizsgálását követően, az írásban érkezett bejelentésekre, írásbeli visszajelzést küldünk a bejelentőnek, legyen az magánszemély, vagy hivataltól érkezett megkeresés.

### Az észlelő- és jelzőrendszer működése

A gyermekek veszélyeztetettségének megelőzése érdekében, nagyon fontos szerepe van a veszélyeztetettséget észlelő- és jelzőrendszer működtetésének.

Szolgálatunk folyamatos kapcsolatot tart a jelzőrendszer tagjaival esetmegbeszélések, esetkonferenciák, szakmaközi megbeszélések formájában. Az esetmegbeszéléseken feltárjuk a veszélyeztetettséget előidéző okokat és ezek megoldására közösen teszünk javaslatot.

Minden hónap első csütörtökén esetmegbeszélést tartunk a jelzőrendszer tagjaival.

A családgondozók minden pénteken team megbeszélést tartanak a szakmai vezetővel.

Évente 6 alkalommal különböző témákban, szakmaközi megbeszélésekre kerül sor. (pl.: iskolai hiányzás, jogszabályi változások)

Szakmaközi megbeszéléseken kiemelt fontossággal bírt az iskola-kerülő, óvodai nevelésben nem részesülő, igazolatlanul mulasztó gyermekek helyzetének feltárása, megoldási lehetőségek meghatározása. A másik prioritást élvező problémakör a személyi higiéné hiányával kapcsolatos nehézségek kezelésének lehetséges módjai. Egyeztetés történt a szabadidős tevékenységek szervezésével kapcsolatban.

Gyermekjóléti szolgálatunk fontos feladata, az intézményekkel való együttműködés megszervezése, tevékenységeink összehangolása.

A gyermekjóléti szolgáltatás alapvető prevenciós feladata a településen lévő észlelő-és jelzőrendszer működésének biztosítása, mely lehetővé teszi mindazoknak a szakembereknek az együttműködését, akik bárhol, bármilyen formában kapcsolatba kerülnek a gyermekkel.

Az elmúlt években szoros, élő kapcsolat alakult ki a helyi jelzőrendszer tagjaival, az együttműködés tovább erősödött, a kollégák gyakran közösen végzik a családlátogatásokat. Állandó napi kapcsolatban áll a gyermekjóléti szolgálattal a családsegítő szolgálat, a védőnői szolgálat, az általános iskola gyermekvédelmi felelőse, az óvoda gyermekvédelmi felelőse. Egyedi esetekben rendőrség, házi orvos, házi gyermekorvos is rendelkezésre állt a problémák megoldásában.

A Gyvt. rögzíti a nem gyermekvédelmi feladatot ellátó, de a gyermekvédelemhez kapcsolódó egyes szervek kötelező feladatait, jelzési és együttműködési kötelezettségét.

A gyermekvédelemhez kívülről kapcsolódó egyes szervek számára a Gyvt. 17. §-a jelzési, együttműködési kötelezettséget állapít meg. Ennek a jelzőrendszernek kell felismernie és jeleznie, ha a gyermek bántalmazását, elhanyagolását, vagy egyéb veszélyeztetettségét észleli.

A jelzőrendszer tagjai kötelesek jelzéssel élni a gyermek veszélyeztetettsége esetén a gyermekjóléti szolgáltatónál, vagy hatósági eljárást kezdeményezni a gyermek bántalmazása, illetve súlyos elhanyagolása vagy más, súlyos veszélyeztető ok fennállása, továbbá a gyermek önmaga által előidézett súlyos veszélyeztető magatartása esetén.

A hatékony együttműködés alapja, a gyermek érdekeit és szakmai szabályokat figyelembe vevő kölcsönös tájékoztatás.

A még hatékonyabb gyermekjóléti és gyermekvédelmi munka eredményességéhez fontos feladat, hogy a jelzőrendszer tagjai továbbra is vegyenek részt az esetmegbeszéléseken, esetkonferenciákon, szakmaközi megbeszéléseken, a dokumentálások érdekében fontos, hogy írásban tegyék meg jelzéseiket.

Az NM. rendelet 15. § (7)-(8) bekezdése alapján a gyermekjóléti szolgáltató minden év március 31-éig tanácskozást szervez, amelyen a jelzőrendszer tagjainak írásos tájékoztatóit figyelembe véve átfogóan értékelik a jelzőrendszer éves működését, és szükség szerint javaslatot tesznek a működésük javítására.

Mint írtam, nagyon fontos szerepet tölt be a jelzőrendszer, melyről elmondható, hogy Bátaszék városban jól működik.

Egyre inkább szükség van az összefogásra, mellyel a segítők hatékonyabban tudják a problémákat feltárni, a kialakult helyzetet kezelni, és közös erővel keresni a megoldást.

Évente, minden településen megtartásra került a jogszabályban előírt jelzőrendszeri tanácskozás. A jelzőrendszeri tanácskozáson ismertettük és értékeltük a jelzőrendszer és a gyermekjóléti szolgálat előző évi működését, a meghívottak beszámoltak saját tapasztalataikról, valamint javaslatokat fogalmaztunk meg a jelzőrendszer működésének javítására. Bátaszéken 2015. április 2-án tartottuk a tanácskozást.

### A beérkezett jelzések száma

A családgondozók kiemelt figyelmet fordítanak a jelzések formai és tartalmi követelményeire, valamint arra, hogy a bejelentések írott formában is rögzítésre kerüljenek.

Az elmúlt két évet figyelembe véve, a statisztikai mutatók alapján, továbbra is az oktatási intézményektől és a védőnői szolgálattól érkezett a legtöbb jelzés.

Az iskolák sok esetben az igazolatlan hiányzásokkal kapcsolatos jogszabályi jelzési kötelezettségeiknek tesznek eleget. Többször előfordult, hogy a gyermek még a délelőtt folyamán eltávozott az oktatási intézményből, vagy reggel nem ment be az első órára. Ezekről a gyermekekről sokszor hetente érkeznek a jelzések, melyekre a szülő felkeresése után írásban tájékoztatjuk a jelző intézményt.

A védőnői szolgálattal nagyon szoros szakmai kapcsolatban állunk. A védőnői jelzések a nem megfelelő személyi és lakáskörülmények higiénés állapotáról, a gyermekek elhanyagolásáról, fej tetvességről, oltás elmaradásokról és az előírt tanácsadások elmulasztásáról szóltak.

Az iskoláktól érkező jelzések száma a korábbi évhez képest nőtt.

Egyre inkább szükség van a szorosabb összefogásra, együttműködésre, illetve a rendszeres kapcsolattartásra, mellyel a segítők hatékonyabban tudják a problémát feltárni, a kialakult helyzetet kezelni, és közös erővel keresni a megoldást.

A tavalyi évben megnőtt a rendőrségtől érkező jelzések száma.

Az elmúlt két év adatait összehasonlítva jól látszik, hogy nagymértékben csökkent az óvodai és a bölcsődei jelzések száma. A csökkenés annak tudható be, hogy a szakemberek saját kompetencia határukon belül igyekeztek megoldani a problémákat, valamint a gondozott családok gyermekei átkerültek az iskolába.

Az állampolgári bejelentések száma nem mutat számottevő változást.

Bátaszéken 2015-ben a kiépített jelzőrendszernek köszönhetően 423 jelzés érkezett a gyermekjóléti szolgálathoz, míg 2014-ben 431 jelzést küldtek.

### A gondozási tevékenység a számadatok tükrében

***A feladatellátásban részt vevő települések lakosságszáma***

***A feladatellátásban részt vevő települések gyermekszáma***

***A bátaszéki gyermekjóléti szolgálat ügyfélforgalma***

A diagramból kitűnik, hogy a gyermekjóléti szolgálat ügyfélforgalma évről-évre növekszik, a tavalyi évben volt a legmagasabb. A forgalmi adatok a kliensekkel való kapcsolatfelvételeket, találkozásokat mutatják, melyek magába foglalják a családlátogatásokat is.

***A gyermekjóléti szolgálatnál egyszeri tanácsadottként megjelentek száma***

Az eseti munkában egyszeri segítésről beszélhetünk, amelyben a gyermek és családja az információnyújtás és tájékoztatást követően, tartósan nem igényel segítségnyújtást, saját erőforrásaik igénybevételével, sikerül megoldani problémájukat.

Az elmúlt két évet figyelembe véve, az egyszeri segítésben megjelentek számában nem történt számottevő változás. A családoknak tanácsadással, információ nyújtással, egyszeri segítés keretén belül tudtunk segítséget nyújtani.

### A szolgáltatást igénybevevők jellemzőinek bemutatása

A társadalom legkülönfélébb rétegeiből kerülnek ki az ügyfelek, jellemzően halmozottan hátrányos helyzetű családok, nagycsaládosok, munkanélküliek és mélyszegénységben élők alkotják az ügyfélkör nagy részét. Sokan alacsony iskolai végzettséggel rendelkeznek.

Megnőtt a társadalmi középosztályban élő családok előfordulása, akik nagy része a jelzőrendszer által küldött jelzések alapján kerültek a látókörünkbe. Ezek a családok nehezen fogadták el, hogy „idegen” embereknek beszéljenek a problémáikról, több esetben találkoztunk a szolgálattal szembeni előítéletességgel.

Az egymással való megegyezéshez, a gyermekkel kapcsolatos döntések meghozatalához egyre inkább külső megerősítést, hatósági, és intézményi segítséget igényelnek a családok.

Az alábbi diagram mutatja a gondozott gyermekek nem és korcsoportos megoszlását, valamint azt, hogy milyen ellátásban részesülnek.

***A gyermekjóléti szolgálat gondozotti létszáma***

|  |  |  |  |  |
| --- | --- | --- | --- | --- |
|  | **Alapellátásban történő gondozás** | **Védelembe****vétel** | **Átmeneti nevelt** | **Összesen** |
| **Összesen**  | **63** | **34** | **12** | **109** |
| **Ebből lány** | 32 | 20 | 6 | 58 |
| **Családok száma** | 41 | 19 | 6 | 66 |

|  |  |  |  |  |
| --- | --- | --- | --- | --- |
|  | **Alapellátásban történő gondozás** | **Védelembe** **vétel** | **Nevelésbe vett** | **Összesen** |
| **Összesen**  | **70** | **34** | **9** | **113** |
| **Ebből lány:** | 32 | 16 | - | 48 |
| **Családok száma** | 43 | 16 | 3 | 62 |

2015-ben Bátaszéken a családgondozók összesen 113 gyermeket, és 62 családot gondoztak. Az előző évvel összehasonlítva, a gyermekek száma növekedést, míg a családok száma csökkenést mutat, ami annak tudható be, hogy a gondozásból több család kikerült, majd új több gyermekes családok kerültek a gondozottak körébe.

Két nagy csoportot különböztetünk meg, az egyik a gondozási tevékenység, a másik az eseti segítségnyújtás. A gondozás egy hosszabb folyamat, melyben a munka a családdal közösen elkészített gondozási-nevelési tervben rögzített célkitűzések mentén folyik.

### Alapellátásban történő gondozás

A probléma súlyosságát megismerve, elsődleges célunk az alapellátásban történő gondozás, segítségnyújtás.

Az alapellátásbantörténő családgondozás esetén a családgondozó szükség szerint, havonta 1-3 alkalommal keresi fel a családokat.

A közös munka, határidőkkel a megoldásban résztvevőkkel közösen kidolgozott gondozási-nevelési terv alapján történik. A gondozási-nevelési tervet félévente áttekintik és felülvizsgálják a résztvevők.

A célokat csak jól működő vagy arra törekvő családokkal lehet 6 hónap alatt elérni. A család szociális egyensúlyának megteremtését és helyreállítását igyekszünk elérni.

Fontosnak tartjuk, hogy a családgondozás önkéntes alapon történjen, mert a gyakorlat azt mutatja, hogy ebben a gondozási formában a családtagok aktívan részt vesznek.

Alapelvnek tekintjük, hogy az elvárt pozitív minta megerősítése, sokkal inkább fejlesztő hatású, mint a nem elfogadott viselkedés folyamatos korrigálása.

A segítő szakember célja, nem a probléma megoldása, hanem a kliens segítése, felkészítése arra, hogy idővel maga tudja megoldani gondjait, problémáit.

A családgondozás filozófiája, hogy a gyermek jólétét akkor szolgáljuk legjobban, ha megerősítjük a családot, mint egységet.

A 2015. évben 70 gyermek volt alapellátás keretien belül gondozásban, hét gyermekkel több, mint az előző évben.

A korosztályi megoszlás 2014-ben és 2015-ben is hasonló tendenciát mutatott. Legnagyobb számban 6 éves kortól 13 éves korig kerültek be a gyermekek az alapellátásba.

A gondozott gyermekek és családok sokrétű problémái (kamaszkori magatartási gondok, iskolai hiányzások, szülők párkapcsolati problémái, folyamatos családi konfliktusok, elhanyagolás, a szülő szenvedélybetegsége) miatt vált szükségessé a gyermekek gondozásba vétele.

Az alapellátásban részt vevő családok esetében komoly problémát jelent a családok rossz anyagi helyzetéből adódó kilátástalanság, ami a családtagok közötti kapcsolatokra is negatív hatással volt. A szolgálat konfliktus megoldási módszerek alkalmazásával, segítő beszélgetésekkel, életviteli tanácsokkal, információ nyújtással, ügyintézéssel, tanácsadással, tudott a családoknak segítséget nyújtani. Több esetben történt más szakemberekhez való továbbirányítás. (jogász, pszichológus). Súlyos probléma az oktatási intézményből való igazolatlan hiányzás, illetve a gyermekek testi higiénés elhanyagolása.

Amennyiben a családgondozó úgy látja, hogy a veszélyeztetettség alapellátás keretén belül nem szüntethető meg, vagy az együttműködés hiányzik a család részéről, kezdeményezi a gyermek, védelembe vételét.

### Védelembe vétel

A gyermekjóléti szolgálat az általaösszehívottesetkonferenciát követően,javaslatot tesz a gyermek, védelembe vételére, ha előzetesen megkísérelte a gyermek veszélyeztetettségét alapellátás keretén belül megszüntetni, ami a gyermek és/vagy a szülő együttműködésének a hiányában nem vezetett eredményre.

A gyermekjóléti szolgálat esetkonferenciát tart olyan esetekben is, ahol szükséges az adott családdal kapcsolatban álló szakemberek informálása, bevonása az esetleges családgondozás folyamatába. Ez a fórum segíti, hogy a résztvevők pontosabban, széleskörűen megismerjék az adott problémát. Az esetkonferencia során konkrét cselekvési terv kerül kidolgozásra a gyermekek veszélyeztetettségnek, vagy hátrányos helyzetének megelőzése, korrigálása, megszűntetése érdekében.

A tavalyi évben 8 esetkonferenciát hívtunk össze, hárommal többet, mint az előző évben.

2015. évben Bátaszéken 34 gyermek volt védelembe, akik 14 családból kerültek ki. A gyerekek száma megegyezik az előző évben védelembe vett gyermekek számával. Az érintett családok száma 5 családdal csökkent. A gondozotti létszámot tekintve, ebből a számadatból is látszik, hogy nő a több gyermekes családok száma.

A védelembe vételek elsődleges oka, az előző évekhez hasonlóan, a szülők nem megfelelő életvitele, (szenvedélybetegségek, rendszeres családi konfliktusok,) a gyermekekkel szemben tanúsított elhanyagoló bánásmód. (fizikális, érzelmi elhanyagolás, következetlen nevelés, személyi higiéné hiánya) Ilyen esetekben a szülő vagy a gondviselő rendszeresen elmulasztja a gyermek alapvető szükségleteinek kielégítését, védelmét, felügyeletét.

Továbbra is jelen vannak a deviáns viselkedésű gyermekek, ahol a háttérben gyakran a szülők elhanyagoló, következetlen nevelése, agresszivitása áll. Különösen nagy a probléma ezeknél a gyerekeknél, mert a szülők nem következetesek, elvtelenül védik gyermekeiket, holott a háttérben megfigyelhető az elhanyagolás több fajtája (fizikális, mentális), így a probléma kezelése komoly akadályokba ütközik.

Az esetek többségében, az igazolatlan iskolai hiányzások miatt, kellett a gyermeket védelembe venni.

Az igazolatlan hiányzások tekintetében problémaként jelenik meg a szülői passzivitás, motiválatlanság, érdektelenség.

Azt tapasztaljuk, hogy ezekben a családokban nem érték a tanulás, a szülők nem tartják fontosnak, hogy gyermekük iskolába járjon, tudásra tegyen szert és szakmát tanuljon, hogy a későbbiekben könnyebben tudjon munkát vállalni.

Jogszabályi kötelezettségnek eleget téve, előzetes alapellátás nélkül védelembe kell venni azt a gyermeket, aki 50 tanórát mulasztott igazolatlanul, és nem töltötte még be a 16. életévét.

Sajnálatos társadalmi jelenség a gyermekkorúak megfigyelhető érdektelensége, értékrendjük negatív irányba történő eltorzulása, fogékonyságuk a rosszra. Szívesen követnek negatív példákat, figyelmen kívül hagyják az otthonon kívül rájuk leselkedő veszélyforrásokat.

A fiatalkorúaknál is szinte azonosak a problémák. Ez a problémakör fokozódik egyfajta túlzott lazasággal, irreális vagánysággal. A gyermek bevállal minden visszautasítandó dolgot, csakhogy nagyobbnak tűnjön a többiek szemében. Sok esetben értékrendje eltér a társadalmilag elfogadottól, viselkedése kezelhetetlen.

### Ideiglenes hatályú elhelyezés

Célja, a vérszerinti szülők segítése abban, hogy ismét alkalmassá váljanak a gyermekeik nevelésére. A vérszerinti családgondozásként definiált szolgáltatás során a szülők nem maradnak egyedül, segítség nélkül, hanem a gyermekjóléti szolgáltatás biztosítása során segítséget kapnak az életmódjuk, életkörülményeik javítására, hogy ismét nevelhessék a gyermeküket/gyermekeiket. Ezen tevékenység biztosításában sok nehézséget okoz a szülők elutasító magatartása, viselkedése. Nem akarnak a gyermekjóléti szolgálattal együttműködni, a felelősséget a szolgálatra hárítják.

2014-ben egy gyermeket kellett kiemelni a családból.

2015-ben ideiglenes hatállyal nem helyeztünk el gyermeket.

Munkánk legnehezebb döntése ebben a döntésben rejlik. A gyermek érdekeit nézve kell szem előtt tartani, neki mi a legjobb. Minden esetben azon vagyunk, hogy ezt a döntést elkerüljük és próbáljuk a gyermeket a családjában tartani és a szülőknek segíteni abban, hogy meg tudjanak felelni szülői feladatainak.

### Nevelésbe vétel

2014-ben 11 gyermek volt átmeneti nevelésben.

Nevelésbe vett gyermek 2015-ben 9 fő volt.

A nevelésbe vételek okai a szülők életvitele, a gyermekekkel szembeni elhanyagoló bánásmód, veszélyeztetés (fizikai, érzelmi, erkölcsi) a gyermek magatartási problémái voltak.

A családgondozók 3 családban végeztek vérszerinti családgondozást. A nevelésbe vételt követően a családgondozó segíti a szülő és gyermek kapcsolattartását, illetve a kapcsolat helyreállítását, bővíti a szülők nevelési, gondozási, háztartásvezetési ismereteit, közreműködik a család lakáskörülményeinek rendezésében, annak elfogadhatóvá tételében, emellett segítséget nyújt hivatalos ügyek intézésében, illetve a szülők szociális és egyéb ellátásához való hozzájutásában.

Sok esetben a szülők rossz anyagi körülményeikre, betegségre és egyéb okokra hivatkozva nem a szabályozott módon élnek kapcsolattartási lehetőségeikkel.

Az elmúlt két évben nem került vissza gyermek a vérszerinti családjába.

2 gyermek vált nagykorúvá és került ki a szakellátás rendszeréből. A fiatalok nem költöztek vissza a vérszinti családjukba, így nincs tudomásunk arról, hogy hova költöztek.

A családgondozók tapasztalatai megegyeznek az előző években tapasztaltakkal, mivel a szülők nem vagy csak nagyon nehezen változtatnak korábbi lakás- és életkörülményeiken, így a gyermekek hazagondozása nagyon nehéz.

### Utógondozás

A szolgálatnak feladata az utógondozás biztosítása is. Az utógondozás - amelyre a nevelésbe vétel megszűnése után kerül sor, elősegíti a gyermek családi környezetben történő visszailleszkedését.

2014-ben és 2015-ben nem volt utógondozott gyermek.

### Szociális válsághelyzetben lévő fiatalkorú várandós anya gondozása

2014-ben 2 fő fiatalkorú várandós gondozása történt, akik közül 1 fő védelembe vétel alatt állt, míg a másik kismama alapellátásban került gondozásba.

2015-ben 1 fő fiatalkorú várandóst gondoztak a családgondozók alapellátás keretén belül. A lakhatási problémák és az anyagi nehézségek miatt volt szükség a folyamatos segítségnyújtásra.

A szociális válsághelyzetben lévő várandós anyák támogatása, segítése, tanácsokkal való ellátása, valamint az igénybe vehető ellátásokról való nyomtatványok kitöltésének segítése, tartozott a családgondozók feladatai közé. Elsődleges cél volt, a fiatalkorú várandós anya folyamatos támogatása. A védőnőkkel szorosan együttműködve, figyelemmel kísérték a fiatalkorú édesanya helyzetét, tanácsokkal látták el a kismamát. A gyermek születése után, gyermeknevelési és gondozási tanácsokkal segítették a szülőt.

Továbbá, tájékoztattunk a kismamákat az őket, valamint a magzataikat megillető jogokról, támogatásokról, ellátásokról. Tájékoztatást nyújtunk az örökbeadás lehetőségéről, abban az esetben, ha az édesanya nem tudja vállalni gyermeke felnevelését.

A védőnői szolgálattal nagyon szoros együtt működésben a válsághelyzetben lévő várandós anyák gondozása megoldott. Amennyiben lakhatási probléma merül fel, akkor a Szekszárdon működő Családok Átmeneti Otthona nyújt segítséget a megoldásban.

### Rendőrségi jelzés

2014-ben családon belüli erőszakról 3 rendőrségi bejelentőlap érkezett. Az érintett családok száma 3 volt.

Családon belüli konfliktusok megoldásához kérték a rendőrség segítségét.

A tavalyi évben a családon belüli erőszakról 8 rendőrségi bejelentőlap érkezett. Az érintett családok száma 6.

A bejelentések a szülők, illetve a családtagok között történt veszekedésekről és több esetben testi sértésről számoltak be, ahol a legtöbb esetben kiskorú gyermek is szemtanúja volt a veszekedéseknek.

Az érintett családok közül három állt alapellátás keretében gondozás alatt. Egy családot felvettünk alapellátásba, valamint két család esetében nem tartotta szükségesnek a családgondozó a gondozásba vételt, őket tanácsokkal és információkkal segítette.

Ezen ügyből kifolyólag az év elején egy szakmai megbeszélést tartottunk, melyre meghívtuk a helyi rendőrőrs vezetőjét és a fiatalkorúak pártfogó felügyelőjét. Az előadáson kértük a rendőrség képviselőjét, hogy az idei évben minden minket érintő családon belüli erőszakról írásos tájékoztatást küldjenek a szolgálat részére.

A bántalmazott és a bántalmazó felkeresése után, írásban tájékoztatjuk a küldő szervet a családlátogatás tapasztalatairól.

### Fiatalkorúak pártfogó felügyelete

A 2014. évben pártfogó felügyelet alatt 5 fiatalkorú állt.

Két fiatalkorú fiú esetében lopás vétsége miatt rendeltek el pártfogást. Két fiatalkorú lány hamis tanúzás miatt, egy fiatalkorú fiú, rablás miatt kapott pártfogást. Egy fiatalkórú fiúnál nem rendeltek el pártfogást, ő mediációban vett részt.

A 2015. évben a 11 pártfogásból 6 lezárásra került. A fiatalkorúak vagyon elleni bűncselekmény elkövetése miatt kaptak pártfogást. 3 fiatalkorú esetében öt környezettanulmányt készítettek az Igazságügyi Osztály munkatársai. 9 alkalommal végeztek közvetítői eljárást. (mediáció)

Ezekben a családokban megfigyelhető, hogy a szülők következetlen ráhagyó nevelési módszereket alkalmaznak, nem fordítanak kellő odafigyelést gyermekeik tanulmányi munkájára, szabadidejének eltöltésére, illetve a gyermek aktuális problémáira.

A fiatalkorúak pártfogó felügyelője rendszeres kapcsolatot tart a családgondozókkal. Több esetben közösen keresik fel az érintett családokat.

A pártfogó felügyelő minden második hét hétfőjén fogadóórát tart intézményünkben.

***A gyermekjóléti szolgálat-szolgáltató tevékenysége a kezelt probléma típusa szerint***

|  |  |
| --- | --- |
| ***Megnevezés*** | **Kezelt problémák száma** |
| **2014.** | **2015.** |
| anyagi (megélhetési, lakhatási, stb.) | 247 | 287 |
| gyermeknevelési | 328 | 379 |
| gyermekintézménybe való beilleszkedési nehézség | 115 | 146 |
| magatartászavar, teljesítményzavar | 89 | 82 |
| családi konfliktus | 112 | 249 |
| szülők vagy család életvitele | 161 | 129 |
| szülői elhanyagolás | 143 | 156 |
| családon belüli bántalmazás | 2 | 6 |
| fogyatékosság, retardáció | 9 | 2 |
| szenvedélybetegség | 38 | 49 |
| **Összesen** | **1244** | **1485** |

A gyermekjóléti szolgálatnál leggyakrabban előforduló probléma a gyermeknevelési nehézség, az anyagi jellegű gondok, a szülők kifogásolható életvitele, a gyermekek érzelmi-lelki-testi elhanyagolása, a családon belüli konfliktusok, magatartásproblémák, a beilleszkedési nehézségek, higiénés problémák, rossz lakáskörülmények, a szenvedélybetegségek.

Sok esetben, egy családon belül a problémák halmozottan vannak jelen.

Az előző évi beszámolóban is leírtam, hogy leginkább a sokproblémás családok kerülnek a gyermekjóléti szolgálat látókörébe.

A tavalyi évhez képest nőtt azoknak a családoknak a száma, akik főleg anyagi eredetű problémákkal kerestek meg bennünket. A családok egy része napi megélhetési gondokkal küzd, mely a család kevés jövedelemforrásából, valamint a pénzbeosztás hiányából adódik. A tavalyi évben nőtt azok száma, akik elvesztették munkájukat, találkoztunk olyan családokkal, ahol mindkét szülő munkanélkülivé vált.

Szinte minden családban vannak olyan személyek, akik munkanélküli ellátásból élnek, illetve egyik szülő sem dolgozik. A család másik anyagi forrása, a gyermekek után járó juttatás.

2015-ben tovább nőtt a közüzemi hátralékot felhalmozó családok száma. Ahhoz, hogy a szolgáltatás ne kerüljön kikapcsolásra, védendő fogyasztóvá vált az előfizető és kérte az előfizetői mérőóra felszerelését. Ilyen esetben a család csak olyan mértékben tudja használni az áramszolgáltatást, ahogy a felhalmozott tartozást és a fogyasztást rendezni tudja.

Jellemző, hogy azok a családok, akik egyébként is szűkös anyagi keretből gazdálkodnak legális és illegális helyekről (pénzintézet, magánszemély) kölcsönöket, hiteleket vettek fel, sok esetben nagyon magas kamatra, melynek következménye, hogy adósságcsapdába kerültek.

Kiugróan magas a gyermeknevelési problémák száma, mely évről évre növekszik.

A szülők egyre engedékenyebbek, a gyermekek nem fogadják meg a szülők tanácsait, mindent letagadnak a szüleik előtt, semmiről nem számolnak be nekik. Legtöbbször a barátok adta tanácsokat fogadják el, azt tartják helyesnek.

A szülőknek nincsenek eszközeik a gyermekeik nevelésére, hiányzik a következetesség, a szülők feltétel nélkül mindent elhisznek gyermekeinek, akik sok esetben visszaélnek ezzel a helyzettel.

A családok hiányos értékrendje generációkon keresztül öröklődik.

Elmondható, hogy duplájára nőtt a családon belül jelentkező kapcsolati zavarok (szülők között, szülő-gyermek, a család és a vele együtt élő más hozzátartozók között) száma, amit a rendőrségi bejelentések számának növekedése is jól példáz.

A konfliktusok egyrészt krízisjellegűek, másrészt nagyfokú kommunikációs zavar, parttalan vitatkozás, felnőttek közötti durvaság, trágárság, eredménytelen egymásra mutogatás érzékelhető a felek között. A konfliktusba került emberek közötti kommunikáció általában eredménytelen: az előítélet, a gyanakvás, félelem, a harag irányítja őket, ami megakadályozza, hogy tisztán lássák helyzetüket, illetve felismerjék saját érdeküket. Ebben, a felek közötti kommunikáció javításában, konfliktus feloldásban, kompromisszumra jutásban nyújt segítséget a családgondozó.

Nagy hangsúlyt fektettünk a szülői elhanyagolásból adódó problémák kezelésére, a gyermek alapvető szükségleteinek kielégítésében való segítségnyújtásra. A szülő nem viszi a gyermeket az előírt védőnői tanácsadásra, nem adatja be időben a védőoltásokat. Betegség esetén nem viszik időben orvoshoz a gyermeket, vagy nem váltják ki a felírt gyógyszereket. Sok esetben tapasztaljuk a személyi és/vagy a lakás higiéné hiányát.

Az iskola jelzései alapján, sok gyermekkel vannak magatartásbeli problémák.

Az iskolai környezetben a súlyos beilleszkedési- és magatartászavarral küzdő gyermekek számára szinte csak a magántanulói státusz (csak a legvégső esetbe) az egyedüli megoldás, mivel az ő számukra nincs megfelelő iskolatípus.

Az iskolai problémáknál maradva, nőtt a tankötelezettséget nem teljesítő gyermekek száma. Az ő esetükben szinte akut problémákról beszélünk és sok esetben reménytelennek tűnik eredményt elérni, akár a gyermekvédelmi, akár a szabálysértési oldalon. Ezeknél az esetéknél sokszor a probléma már az óvodás korban jelentkezik, ami egyértelműen a szülő elhanyagoló bánásmódja, un: „nem törődöm” magatartásának tudható be.

Nehéz eredményt elérni, ha a segítő kapcsolatban a szülő nem együttműködő, a gyermek érzi, hogy a szülő ráhagyó magatartást tanúsít, ha neki sem fontos a tanulás, ha nem érték a tudás. Amilyen értékeket, normákat közvetít a szülő a gyermek felé, olyanná válik a gyermek motiváltsága, attitűdje.

A családgondozók egyre több alkalommal keresik fel otthonukban az érintett családokat.

A szolgálat egyre több ellátáson kívüli esetben is közreműködött a gyermekvédelmi ügyintézésben. A gondozásban nem részesülő gyermekek családjai leggyakrabban információt kértek. Emelkedett a segítő beszélgetést igénylő gyermekek, családok száma.

***A gyermekjóléti szolgálat szakmai tevékenységei***

|  |  |
| --- | --- |
| **Megnevezés** | **Szakmai tevékenységek száma** |
| **2014.** | **2015.** |
| Információnyújtás | 755 | 882 |
| Segítő beszélgetés | 543 | 587 |
| Tanácsadás | 567 | 620 |
| Ügyintézés | 407 | 482 |
| *Családlátogatás* | *324* | *385* |
| Közvetítés más szolgáltatásokba | 203 | 249 |
| Első védelembe vételi tárgyaláson való részvétel | 5 | 9 |
| Felülvizsgálati tárgyaláson való részvétel, ezen belül: | 15 | 15 |
|  *átmeneti* *nevelésbe vétel* | *-* | *-* |
|  *védelembe vétel* | *15* | *15* |
| Örökbefogadással kapcsolatos intézkedés | - | - |
| Elhelyezési értekezleten való részvétel | 1 | - |
| Szociális válsághelyzetben lévő várandós anya gondozása | 41 | 29  |
| Konfliktuskezelés | 212 | 248 |
| Szakmaközi megbeszélés | 6 | 6  |
| Esetkonferencia | 5 | 8 |
| Adományozás | 146 | 169 |
| **Összesen** |  **3230** |  **3689**  |

A szülőknek és a gyerekeknek az esetek nagy részében információnyújtásra, tanácsadásra, segítő beszélgetésre, - gyermeknevelési, életvezetési és életmódbeli tanácsokra, hivatalos ügyintézésben történő segítségnyújtásra volt szükségük. Többször kértek segítséget kérelmek megfogalmazásában, megírásában; azok hivatalos szervekhez való eljuttatásában.

A hozzánk forduló, segítséget kérő személyeknél elsőként megvizsgáljuk, hogy milyen ellátási formára jogosult, majd segítséget nyújtunk az ellátáshoz való hozzájutásban.

Az esetkezelés legfőbb célja a prevenció, a szociális, mentális krízisek olyan megoldása, hogy ne legyen szükség hatósági, vagy speciális intézményi beavatkozásra.

Tájékoztatást nyújtunk a szociális biztonság megteremtéséhez a helyben igénybe vehető, valamint a helyben nem elérhető ellátások, szolgáltatások köréről, az igénybe vétel feltételeiről, módjáról, elérhetőségéről. Segítséget nyújtunk a kliens számára az ellátást, valamint a szolgáltatást nyújtóval történő kapcsolatfelvételben és ügyintézésben.

Munkánk része az egészségügyi, pszichológiai, nevelési, mentálhigiénés és a káros szenvedélyek megelőzését célzó tanácsadás.

Segítséget nyújtunk hivatalos ügyek intézésében: az igénylő kérésére, kérvényeket, űrlapokat töltünk ki, közvetítő szerepet vállalunk ügyeik lebonyolításában. A szociális munka módszereivel igyekszünk segítséget nyújtani az ügyfélnek, hogy képessé tegyük őt, ügyei további intézésére.

A tavalyi évben minden második héten, csütörtökön, ingyenes jogi segítségnyújtást vehettek igénybe a hozzánk fordulók.

Tanácsadást nyújtottunk a szociális válsághelyzetben lévő családok számára, segítséget nyújtunk életvitelük megváltoztatásában, valamint igény szerint, szakemberek megkeresését végezzük.

Segítjük a szociális válsághelyzetben lévő fiatalkorú várandós anyákat, tanácsokkal látjuk el őket. Tájékoztatjuk a kismamákat az őket, valamint a magzataikat megillető jogokról, támogatásokról, ellátásokról. Tájékoztatást nyújtunk az örökbeadás lehetőségéről, abban az esetben, ha az édesanya nem tudja vállalni gyermeke felnevelését. Rendszeres kapcsolatban állunk a helyi védőnői szolgálattal.

2015. évi családlátogatások száma 385 alkalom volt, mely a 2014. évhez viszonyítva emelkedést mutat.

A családgondozók szakmai tevékenységének nagy része a családok otthonában történik, erre utal a látogatások magas száma.

Családlátogatásaink általános célja, hogy a családokat, gyermekeket saját lakókörnyezetükben megismerjük, életvitelük, életkörülményeik, szokásaik előttünk ismertté váljanak.

Fontos, a családdal való kapcsolatfelvétel során a bizalom kialakítása, hogy a szülők és a gyermek elfogadja a segítségnyújtást.

A családtagok otthonukban, saját személyes szférájukban jobban megnyílnak.

### A gyermekjóléti szolgálat egyéb tevékenységei és kapcsolatrendszere

Prevenciós célzatú tevékenységek között kiemelt feladat olyan szolgáltatások működtetése, amely a hátrányos helyzetű gyermekek és családjaik életkörülményein pozitív irányba változtat, vagy szabadidejük hasznos eltöltésében nyújt segítséget.

A gyermekjóléti szolgálat általános preventív szolgáltatásokat biztosít a gyermekek testi, értelmi, érzelmi és erkölcsi fejlődésének, jólétének, a családban történő nevelésének elősegítése, veszélyeztetettségük megelőzése érdekében. A preventív jelleg érvényesülésének alapfeltétele, hogy az alapellátás terjedjen ki a településen élő bármely gyermekre, a gyermekek minden korosztályára, a figyelembe veendő szükségletek összességére, elérhetősége biztosított legyen és közismertté váljon a település lakói számára.

### Programjaink-szolgáltatásaink

### Adományosztás

2015. december 9-én megtartottuk a Gyermekjóléti Szolgálat karácsonyi ünnepségét. Az ünnepség végén 70 gyermeknek osztottunk ajándékcsomagot, melyekbe játékot, édességet, ruhaneműt rejtettünk. Ezen felül 65 gyermeknek tudtunk édesség- és gyümölcscsomagot ajándékozni, amit a Gondozási Központban vehettek át. A felajánlásokat már több éve a bátaszéki lakosok, helyi cégek és vállalkozók, a gimnázium tanulói és a helyi üzletek tették.

2015. november végén és december elején, a helyi üzletekben - CBA, COOP, SPAR - több hétvégén gyűjtöttünk tartós élelmiszert, édességet és gyümölcsöt, amit a boltban vásárlók ajánlottak fel.

Tavaly óta, egy helyi vállalkozó, nagyobb mennyiségű tartós élelmiszert adományozott, mely lisztből, cukorból, étolajból, burgonyából, hagymából, tésztából és gyümölcsből állt. Az összegyűjtött adományokból 164 családnak tudtunk élelmiszercsomagot összeállítani, ami 350 embernek nyújtott segítséget.

### Nyári játszóházi foglalkozások

A nyári szünidőben az általános iskolás gyermekek részére szabadidős tevékenységeket szerveztünk, heti egy alkalommal, melyek között szerepelt kézműves foglalkozás, játszótéri játék, kirándulás, uszoda látogatás, sportvetélkedő, lovaglás, bográcsozás, szalonna sütés, sziklamászás, különböző témakörökben beszélgetések.

Programjaink közül a kirándulásoknak volt a legnagyobb sikere (Lugio napok, Alsónyéki habparti, mórágyi biciklitúra, fagylaltozás és a helyi üzemek látogatása).

Egy alkalommal sikerült a gyerekeket terepjáró túrára vinni, aminek nagy sikere volt.

A helyi vállalkozók, cégek felajánlásainak köszönhetően, gazdag és tartalmas programokat sikerült szervezni a gyerekek számára.

### Nyári táborozás

A táborozásra kiírt pályázaton a tavalyi évben nem nyertünk, így nem tudtuk táborozni vinni a gyerekeket.

### Korrepetálás

Az általunk gondozott gyermekek nagy része tanulási nehézségekkel küzd, ezért továbbra is fontosnak tartjuk, hogy számukra lehetőséget biztosítsunk a felzárkózásra. Évek óta segítünk nekik a tanulásban, a nyári pótvizsgákra való felkészülésben. Év közben két tanulónak segítettünk a leckék elkészítésében.

### Pótvizsgára felkészítés

A tavalyi évben két gyermeknek segítettünk a nyár végi pótvizsgára való felkészülésben.

### Láthatás

A központ csoport szobáját tudjuk biztosítani a kapcsolattartások lebonyolítására, ahol szükség esetén felügyeletet is biztosítunk az elvált vagy válófélben lévő szülők és gyermekeik kapcsolattartásánál.

A 2015-ös esztendőben, 2 család vette igénybe ezt a fajta szolgáltatásunkat. Az egyik esetben felügyelt kapcsolattartás volt, ahol egy édesapa a családgondozó jelenlétében találkozhatott a gyermekeivel, heti másfél órás időtartamban.

A másik család esetében, csak a termet kellett biztosítanunk, heti két órában, családgondozó jelenléte nem volt szükséges. Az anyuka érkezett a gyermekkel és az apukával, hármasban töltötték az időt.

### Ruhabörze

A tavalyi évben négy alkalommal tartottunk nagyszabású ruhabörzét. A lakossági felajánlásoknak köszönhetően egész évben tudunk ruhaneműt osztani. Több alkalommal érkezett bútorfelajánlás, melyet a rászoruló családokhoz közvetlenül juttattunk el.

### Iskolai közösségi szolgálat teljesítése

Intézményünk lehetőséget biztosít a nemzeti köznevelésről szóló törvény szerint az érettségi bizonyítvány kiadásához szükséges ötven óra iskolai közösségi szolgálatteljesítéséhez. Több középiskolájával írásbeli szerződés megkötésére került sor az iskolai közösségi szolgálat teljesítése kapcsán. Több éve végeznek a diákok a gyermekjóléti szolgálatnál közösségi munkát, segítve ezzel a gyermekprogramok, az áruházi gyűjtések lebonyolítását.

### A gyermekjóléti szolgálat kapcsolatrendszere

* Szekszárdi Rendőrkapitányság,
* Rendőrőrs-Bátaszék,
* Bátaszéki Közös Önkormányzati Hivatal,
* Az ellátási terület önkormányzatai, polgármesterei, jegyzői,
* Tolna Megyei Kormányhivatal Igazságügyi Szolgálata Fiatalkorú Bűnelkövetők Pártfogó Felügyelői Osztálya,
* Tolna Megyei Kormányhivatal Szociális és Gyámhivatala,
* Szekszárdi Család- és Gyermekjóléti Szolgálat és Központ,
* Családok Átmeneti Otthona,
* Támogató Szolgálat,
* Tolna Megyei Kormányhivatal Munkaügyi Központ Szekszárdi Kirendeltsége,
* Áldozatsegítő Szolgálat,
* Jog.+Mini Program Pécs - Ingyenes Jogi Segítségnyújtó Szolgálat,
* Nevelési, oktatási intézmények,
* Védőnői Szolgálat,
* Háziorvosok, gyermekorvos,
* Napközbeni ellátást biztosító intézmények,

Szolgálatunk változatlanul szoros együttműködést tart fenn a gyámhivatallal. Különösen fontosnak tartjuk a védőnői szolgálattal, gyermekorvossal, gyermekvédelmi felelősökkel, rendőrséggel történő rendszeres kapcsolattartást, információcserét, a problémák korai észlelése és adekvát kezelése érdekében. Együttműködésükkel és a kapcsolat rendszeres fenntartásával, a gyermekek veszélyeztetettsége korábban felismerhető,- ideális esetben, összehangolt team munkával a súlyos problémák kialakulása könnyebben megelőzhető.

Fontosnak tartjuk az éves jelzőrendszeri tanácskozáson elhangzott értékeléseket, megfogalmazott tapasztalatokat.

Veszélyeztetettség esetén fontos az esetkonferenciák összehívása, ahol az összehangolt, együtt elkészített cselekvési terv – határidőkkel és a tevékenységek végrehajtásáért felelős személyek megnevezésével – a segítő kapcsolat minden résztvevőjének konkrét iránymutatást ad a problémák hatékony megoldásában.

Rendszeres a kapcsolattartás a fiatalkorúak hivatásos pártfogójával, akivel havonta legalább egyszer megbeszélést tartunk a pártfogoltak ügyében. A pártfogó havonta két alkalommal felkeresi intézményünket és a családgondozókkal közösen látogatják meg a településen élő pártfogói intézkedés alatt álló fiatalokat.

### Civil szervezetekkel való kapcsolataink

* Kék Madár Alapítvány
* Családban Élni Jó Alapítvány, Szekszárd
* Magyar Gyorsulási Szövetség Katasztrófavédelmi Munkacsoport
* Nagycsaládosok Egyesülete
* Önkéntes Tűzoltó Egyesület – Bátaszéki Tűzoltóság

Több éve állunk kapcsolatban, a Kék Madár Alapítvány munkatársaival, akiktől rendszeres tájékoztatást kapunk programjaikról, képzéseikről, együttműködésükkel segítették munkánkat.

A Családban Élni Jó Alapítványtól több alkalommal kaptunk szakmai segítséget és ruhanemű felajánlást.

Magyar Gyorsulási Szövetség Katasztrófavédelmi Munkacsoportjának köszönhetően vehettek részt a gyerekek egy terepjárós kalandtúrán.

A Nagycsaládos Egyesülettel több éves a kapcsolatunk. Városi rendezvényeikre mindig meghívást kapunk.

Atűzoltóságtól nagyon sok segítséget kapunk a gyermek programok összeállításában és lebonyolításában. A tavalyi évben adományokkal támogatták a rászoruló gyermekeket. A nyári játszóház keretében habpartit rendeztek nekik.

A civil szervezetekkel való kapcsolatunk több éves hagyományra épül és azon vagyunk, hogy ezek a kapcsolatok tovább erősödjenek.

### Szolgálatnál történt ellenőrzések és tapasztalatok

A tavalyi évben nem történt szakmai ellenőrzés a szolgálatnál.

### További terveink, jövőre vonatkozó elképzelések

Településünkön a gyermekvédelem területén végzett munka sokrétű, számos szervezetet, intézményt, családot érint. A feladat ellátásában közreműködő szervek és személyek együttműködése eredményesnek mondható.

A gyámhatóságok munkáját az intézményhálózat prevenciós munkával, jelzésekkel segíti, közreműködik a gyámhatósági döntések végrehajtásában.

Az intézkedések, az intézkedésben közreműködők munkája a családok, a gyermekek érdekeit szolgálják.

Továbbra is cél a jövőre nézve, a jogszerű együttműködés hatékonyságának, eredményességének és színvonalának növelése.

Fontos feladat az intézményi struktúra felülvizsgálata, a megváltozott igényekhez történő átalakítása, a megfelelő színvonalú szakmai munkát támogató folyamatos képzések folytatása, továbbképzéseken történő részvétel, esetek elemzése.

A jogszabályok változása befolyásolja valamennyi tevékenységünket, ezért azok naprakész ismerete, alkalmazása.

2015-ös évben is szerveztük, és működtettük a prevenciós programjainkat. A későbbiekben még nagyobb hangsúlyt kívánunk fektetni e feladatokra.

Fenntartjuk, és szorosabbra kívánjuk fűzni a kialakított munkakapcsolatokat az észlelő– és jelzőrendszeri tagokkal.

Terveink között szerepel egy szakmai műhely megalakítása, ahol az aktualitásokon felül, folyamatosan előadásokkal segítjük a szakemberek gyermekvédelmi tevékenységét, a hatékony együttműködést.

A tavalyi évben megtartásra került az éves szakmai napunk, melyet hagyománnyá szeretnénk fejleszteni.

Pályázatok figyelése, írása.

A civil szervezetekkel való kapcsolat erősítése.

A gyermekjóléti szolgálat a jövőre vonatkozóan is alapvetőnek tekinti a gyermekjóléti alapellátás minél magasabb színvonalon való működtetését. Igyekszünk minél szélesebb körű szolgáltatásokat nyújtani.

Célunk a törvényileg meghatározott feladatok mellett, a már jól működő tevékenységeink folytatása, azok szakmai színvonalának emelése, hiszen ezeknek a programoknak a prevenciós területen van jelentősége.

Az elkészült beszámolóból kitűnik, hogy a gyermekvédelmi, gyermekjóléti tevékenység a feladatoknak széles skáláját fedi le. A feladatok így vagy úgy minden embert érintenek a társadalomban elfoglalt helyük szerint.

Amíg a statisztikai számadatok kardinális eltérést nem mutatnak az előző évhez képest, addig a felszínre kerülő problémák jellege, súlyossága folyamatosan változik, egyre összetettebbé válik, ami megköveteli, hogy kezelésükhöz, megoldásukhoz folyamatosan a legeredményesebb, leghatékonyabb módszereket találják meg és alkalmazzák a feladatellátásban résztvevő szakemberek, intézmények.

A család segítése, gondozása tervezett tevékenység. A családgondozás hosszú folyamat, nem egy személy, tünet vagy probléma megoldását célozza, hanem egy komplex tevékenység, amely a család problémamegoldásának javítását szolgálja. A tevékenység maga széles körű, de a megoldásban az úgynevezett „kis lépések” elve érvényesül. Olyan ütemben történik az előrehaladás, ahogy a család képes az együttműködésre.

Az intézményben dolgozó családgondozók azon munkálkodnak, hogy a család összetartó erejét hangsúlyozzák és a gyermek érdekében a legmegfelelőbb segítséget nyújtsák.

***A gyermekek napközbeni ellátása***

**Bátaszéki Mikrotérségi Óvoda és Bölcsőde**

### Az intézmény alapfeladatai, alaptevékenységei

Óvodai nevelés és bölcsődei ellátás, valamint gyermek- és közétkeztetés nyújtása. Az intézmény az alaptevékenységeit az alapító okiratban meghatározottak szerint látja el.

Az óvoda a nemzeti köznevelési törvényről szóló 2011. évi CXC. törvény 8. § (1) bekezdésében meghatározott életkor betöltésétől – figyelemmel az (5) bekezdésre – a tankötelezettség teljesítésének kezdetéig nevelő intézmény.

Az óvodai nevelőmunka az óvodai nevelés országos alapprogramjára épülő, a nevelőtestület által elfogadott és az intézményvezető által jóváhagyott helyi pedagógiai program alapján folyik.

A bölcsőde az alapfeladatait az új, 2016. márciusban elfogadott Bölcsőde szakmai programja elnevezésű dokumentum szerint végzi.

###  Intézményegységek

Székhely óvoda: **Bátaszéki Mikrotérségi Óvoda és Bölcsőde** 225 férőhely

 Bátaszék Hunyadi u. 44/a

Tagintézményei:

Óvodák: **Alsónyéki óvoda** 30 fh

 Alsónyék Fábián P.u. 3.

 **Pörbölyi óvoda** 25 fh

 Pörböly Óvoda u. 3.

Bölcsőde: **Bölcsőde** Bátaszék Perczel u.1. 12 fh

Konyha: Bátaszék Budai u. 9-11

 Pörböly Óvoda u. 3.

### Bölcsőde

A gyermekvédelmi feladatok ellátását a bölcsődében a Gyvt. szabályozza. A gyermekvédelem egyik első jelző intézménye a bölcsőde. Fő feladatunk a prevenció és a lehetséges korrekció, amely minden bölcsődében gondozott, nevelt kisgyerekre és azok családjára is kiterjed. Folyamatos kapcsolatot tartunk fenn a Védőnői Szolgálattal, a Családsegítő és Gyermekjóléti Szolgálat munkatársaival, a jelzőrendszer tagjaival. Figyelemmel kísérjük a bölcsődénkbe felvett gyermek gondozottságát. Szükség esetén az észlelt problémáról megfigyeléseink alapján írásbeli jelzést teszünk a Gondozási Központ felé, vagy családlátogatást kezdeményezünk. Igény szerint tanácsadást nyújtunk a szülőknek. 2015-ben két, általunk gondozott gyermek esetében fordultunk jelzéssel probléma észleléssel a Gondozási Központ felé. Mindkét esetben pozitív eredményt értünk el.

***Gyermeklétszám adatok***

1 bölcsődei csoport, 12 férőhely

|  |  |  |  |  |  |
| --- | --- | --- | --- | --- | --- |
| **Hónap** | **Nyitvatartási** | **Beíratott**  | **Ellátást**  | **Távollétek** | **Részvételi** |
| **napok száma** | **gyermekek száma** | **igénybevevők száma** |  **száma** | **arány** |
| Jan. |  21 nap | 11 fő | 168 | 57 | 73% |
|
| Febr. | 20 nap | 13 fő | 143 | 88 | 55% |
|
| Márc. | 22 nap | 12 fő | 203 | 61 | 77% |
|
| Ápr. | 21 nap | 13 fő | 175 | 77 | 64% |
|
| Máj. | 19 nap | 12 fő | 175 | 53 | 77% |
|
| Jún. | 22 nap | 12 fő | 195 | 69 | 74% |
|
| Júl. | 18 nap | 12 fő | 142 | 73 | 66% |
|
| Aug. | 14 nap | 13 fő | 151 | 16 | 83% |
|
| Szept. | 22 nap | 13 fő | 175 | 70 | 61% |
|
| Okt. | 21 nap | 12 fő | 217 | 35 | 86% |
|
| Nov. | 21 nap | 12 fő | 198 | 54 | 79% |
|
| Dec. | 18 nap | 12 fő | 126 | 90 | 58% |
|
|  | **Össz.: 239 nap** | **Átlag: 12 fő** |  **Össz.: 2068** | **Össz.: 743** | **Átlag: 71%** |

Bölcsődei ellátást igénybevevők éves száma: **1811**

**Tényleges** napi ellátást igénybevevők száma átlagban: 2068/239=8,65% **8 fő**

**Lehetséges** kihasználtság a beíratott gyerekek számához viszonyítva: 2068+743=2811/239=11,76 **11-12 fő**

Rendszeres gyermekvédelmi kedvezményben részesülő, ingyenesen étkező gyermekek száma**: 4 fő**

Ingyenesen étkező: **5 fő**, 50%-os díjkedvezményben részesülő: - fogyatékos **0 fő,** - tartós beteg **1 fő**, 3 vagy több gyermekes **4 fő.**

*Felnőtt létszám adatok:*

Gondozónők száma: 2 fő

Dajka, takarító: 1 fő

### Tárgyi feltételek

* Két összenyitható csoportban folyik a nevelő- és gondozómunka.
* A bútorzat a gyermekek életkorának megfelelő, új.
* A játékok részben szintén biztosítottak. Az udvari játékok részben megfelelőek.

### Szakmai feladatok

A bölcsőde elfogadott szakmai program alapján végzi a munkáját.

*A bölcsőde feladata:*

A bölcsőde a gyermekek napközbeni ellátását biztosító, gyermekjóléti alapellátás.

Feladata a 3 éven aluli gyermekek nevelése, gondozása, harmonikus testi, szellemi fejlődésének elősegítése az életkori és egyéni sajátosságok figyelembevételével.

A családban nevelkedő gyermekek nappali felügyelete, nevelése, gondozása napközbeni ellátás keretében.

*Az intézmény szakmailag preferált céljai:*

1. A bölcsődés korú gyermekek fejlődésének elősegítése
2. Egészséges testi fejlődés elősegítése
3. Érzelmi fejlődés és szocializáció segítése
4. A megismerési folyamatok fejlődésének segítése
5. A bölcsődei élet megszervezése
6. Rendszeres kapcsolattartás a szülőkkel
7. Családlátogatás a gyermekek bölcsődébe kerülése előtt
8. Beszoktatás. Lehetőség szerint két hetes anyás beszoktatás.
9. „Saját” gondozónő-rendszer működtetése.
10. Napirend megszervezése a gyerekek életkorának, egyéni sajátosságainak és az évszakoknak megfelelően.
11. A bölcsődei nevelés-gondozás főbb helyzetei
12. Gondozási műveletek (étkezés, etetés, öltözködés, öltöztetés stb.)
13. Játék tevékenység főbb helyzeteinek biztosítása (hely, idő, tárgyi feltételek).

### Óvodák

Az óvodába kerülő gyerek szociális háttere széles skálán mozog. A többdiplomás, sikeres vállalkozói háttérrel rendelkező szülők gyermekétől kezdődően a középréteghez tartozó állami alkalmazottak gyermekein át, a halmozottan hátrányos helyzetű családokban nevelkedő gyermekekig, továbbá az etnikai és külföldi gyermek képviselve van intézményünkben.

Ezért a gyermekvédelmi munkát ez a széles skálán mozgó szociokulturális háttér befolyásolja. Az óvoda körzetéhez tartozó területen ezek a sajátos vonások állandó változásban vannak, melyek feltárása segíti a gyermekvédelmi feladatok ellátását.

Az óvodába járó gyerekek családi és életkörülményeit megfigyelve azt tapasztaljuk, hogy egyre növekszik a problémás családok és a családban elő gyermekek száma. A felmerülő problémák is egyre súlyosabbak, amik a pedagógusok szociális érzékenységét nagyon is igénybe veszik.

A 2016. január 1-i átszervezések óta Szekszárdról esetmenedzserek segítik, ellenőrzik, koordinálják a szükséges megoldandó feladatokat.

Rendszeresen járnak ki a családokhoz, szükség szerint pszichológus is támogatja munkájukat bevonva a gyerekeket és a szülőket is.

A gyermekvédelmi felelős feladata, hogy nyomon kövesse a változásokat, szükség szerint konzultáljon a csoportban dolgozó óvónőkkel.

Intézményünkben a megbízott gyermekvédelmi felelős a pedagógusközösséggel együtt működve, a hatályban lévő törvények ismeretében látja el feladatát.

* Éves munkaterv készült, melyhez társultak az aktuális feladatok (családlátogatások, esemény megbeszélések, védelembevételek felülvizsgálata, esetleg megszüntetése).
* Figyelemmel kísérte, szükség szerint segítette az óvodapedagógusok munkáját, statisztikához adatokat gyűjtött.
* Kapcsolatot tartott a társintézményekkel, (bölcsőde, iskola, gyámügyi hivatallal, önkormányzattal, gyermekjóléti szolgálattal)
* Szükség szerint írásbeli jelzéssel élt a gyermekjóléti szolgálat felé (családon belüli bántalmazás, szülő deviáns magatartása.)
* A jelzőrendszeri konferenciára, mely február 25-én volt, beszámolót készített a gyermekvédelmi munkáról, hogy miként is lehetne hatékonyabbá tenni a jelzőrendszert.

Ezen a konferencián részt vettek a gyermekvédelemmel kapcsolatos hivatalos szervek.

(Gondozási Központ dolgozói, gyámügyi dolgozók, védőnők)

* Nyári időszakban is fokozott figyelmet fordít a problémás gyerekekre.

A Gondozási Központtal továbbra is tartja a kapcsolatot, szükség esetén számíthat a segítségükre.

**A következő tanév kiemelt feladata lesz az óvodás korúak kötelező óvodába járásának nyomon követése.**

### Alapelvünk

* Az egyéni bánásmód, a tapintatos személyes kapcsolattartás.
* A gyermekvédelmi munka fő feladata a prevenció, a segítségnyújtás. Ez a feladat minden óvónő feladatkörébe beletartozik.
* Óvodáinkban gyermekvédelmi felelős koordinálja a gyermekvédelmi munkát. Munkáját segítik az óvoda dolgozói, védőnők, valamint a Bátaszéki Gondozási Központ Gyermekjóléti Szolgálat munkatársai.

### Céljaink

* A hátrányos helyzetű és veszélyeztetett gyermekek három éves kortól történő óvodáztatása és rendszeres, egész napos óvodai ellátás biztosítása.
* Olyan bensőséges, a szülők és a gyermekek tiszteletére épülő kapcsolat megteremtése, amely lehetővé teszi a problémák szégyenkezés nélküli, nyílt feltárását és a felmerült okok megszüntetésére irányuló tevékenységeket.
* Feltárni mindazon körülményeket, amelyek a gyermekek fejlődését hátrányosan befolyásolják, veszélyeztetik.

### Feladataink

* Segítségnyújtás a hátrányok enyhítésére.
* A családi nevelés hibáiból, hiányából eredő hátrányok enyhítése az óvodai nevelés keretein belül.
* A szülők gyermekük nevelése iránt tanúsított felelősségének erősítése.
* A szülőkkel való kapcsolatfelvétel, együttműködésre ösztönzés.
* A prevenció, a segítségnyújtás, a megértés, a támaszadás.
* Az új óvodások befogadásának és beilleszkedésének segítése.
* A rendszeres óvodalátogatást figyelemmel kísérjük.
* Szoros kapcsolat fenntartása a Bátaszéki Gondozási Központ Gyermekjóléti Szolgálattal, gyermekorvossal, védőnőkkel. Szükség esetén szakemberek segítségének igénybevétele a problémák megoldására.
* A családok szociális és anyagi helyzetének megfelelően tájékoztatás a támogatásokhoz való hozzájutás lehetőségeiről.

### Céljaink elérése érdekébe feladataink a következők:

*A megelőzés feladatai:*

* A gyermeki-szülői jogok és kötelességek megismertetése és érvényesítése az óvodában.
* Rendszeres kapcsolattartás a gyermek szüleivel.
* Biztonságos, egészséges óvodai környezet megteremtése.
* Együttműködés a gyermekvédelemben partnereinkkel.
* Egészségügyi szűrővizsgálatok biztosítása (pl. ortopédiai szűrés, iskolába lépés előtti vizsgálat, fogászati szűrés)

*A feltárás feladatai:*

* A veszélyeztetettség, hátrányos helyzet tüneteinek felismerése, problémák feljegyzése.
* A tünetek okainak megkeresése.

*A megszüntetés feladatai:*

* Szülők segítése a szülői szerep eredményesebb betöltéséhez.
* Segítő szakemberek igénybevétele a problémák típusának megfelelően.
* Együttműködés konkrét esetekben a segítőkkel, jelzőrendszer működtetése.

*Gyermekvédelem hatékonyságát segítő tevékenységek:*

* Szülőkkel való kapcsolattartás egyéni helyzetnek megfelelő formában.
* Kapcsolattartás gyermekvédelmi partnereinkkel.
* Logopédiai ellátás. (szakszolgálati feladatellátás keretében)
* Nevelési tanácsadás, iskolaérettségi vizsgálat. (szakszolgálati feladatellátás keretében)
* Egyéni fejlettségi lapon egyénre szóló tervezés.
* Fejlesztési lapok vezetése.

### Gyermekvédelmi felelős feladatai:

- *Felderítő, megelőző munka*.

Már beiratkozás előtt a gyermekvédelmi felelős felveszi a kapcsolatot a védőnőkkel, tájékozódik a gyermekek helyzetéről, feltárja a problémás eseteket. Szükség esetén az óvodába bekerülés előtt az óvónőkkel együtt meglátogatja a családot. Segítséget ad a szülőknek, hogy milyen támogatásra számíthatnak. A már óvodában lévő gyermekek megváltozott körülményeiről az óvónők tájékoztatják a gyermekvédelmi felelőst és közösen döntenek, hogy milyen segítséget tudnak ajánlani a családnak. A megtett javaslatok után a gyermekvédelmi felelős figyelemmel kíséri, hogy a segítség elérte-e célját.

- *Nyilvántartás vezetése*

A veszélyeztetett és hátrányos helyzetű gyermekekről, egyeztetés a Bátaszéki Gondozási Központ Gyermekjóléti Szolgálatával. A nyilvántartásba kerülnek be a megtett intézkedések, illetve a hivatal előadóival egyeztetve a kapott támogatások, segítési formák.

*- Jelzőrendszer működtetés.*

Az észlelt, felderített problémákat írásban nyújtjuk be a Bátaszéki Gondozási Központ Gyermekjóléti Szolgálatának, akik a törvényben meghatározott módon járnak el és intézkednek.

- *Koordináló tevékenység*.

A gyermekvédelmi felelősnek koordinálnia kell az óvónők - gyermekek - szülők - védőnők - bölcsőde Gondozási Központ Gyermekjóléti Szolgálata között. Intézményünkben a konkrét gyermekvédelmi munkát a csoportban dolgozó óvónők végzik, ez megfelelőbb a gyermek és a család szempontjából, hiszen a gyermekekkel közvetlenül foglalkozó felnőttek gyorsabb és konkrétabb segítséget tudnak adni, mintha még más láncszemet is beiktatnánk. A koordináló tevékenységben a folyamatos információáramlás az óvónő, a gyermekvédelmi felelős, az intézményvezető és tagóvoda vezetők között nagyon fontos.

### Gyermekvédelmi munka várható eredményei:

*-* Az óvodás gyermek és családja nem kerül nehezebb helyzetbe.

* Minden gyermek önmagához képest fejlődik, jól érzi magát az óvodában, bölcsődében.
* Képessé válik az iskolakezdésre.

3 óvodában, 11 csoportban, 280 férőhelyen folyik a nevelés.

**Adatok a 2015.okt.1 és 2016.máj.01. állapot alapján:**

|  |
| --- |
| **2015. október 01.** |
| Férőhely | **Összes****280** | Bátaszék225 | Alsónyék30 | Pörböly25 |
| Óvodai létszámok | **232 fő** | 195 fő | 20 fő | 17 |
| Ingyen étkező | **205 fő** | 171 fő | 17 fő | 17 |
| Hátrányos helyzetű gyermek | **11 fő** | 11 fő | - | - |
| Halmozottan hátrányos gyermekVeszélyeztetett, védelembe vettgyermek | **5 fő** | 5 fő | - | - |
| **6 fő** | 5 | 1 | - |

|  |
| --- |
| **2016. május 01.** |
|  | **Összes** | Bátaszék | Alsónyék | Pörböly |
| Óvodai létszámok | **256** | 213 | 22 | 21 |
| Ingyen étkező | **227** | 187 | 19 | 21 |
| Hátrányos helyzetű | **21** | 21 | - | - |
| HHH | **5** | 5 | - | - |
| Védelembe vett | **6** | 5 | 1 | - |

### A nevelőmunka feltételei

 **Személyi feltételek 2016. okt. 1.**

**1. Az óvodák dolgozóinak száma munkakörök szerint**

|  |  |  |
| --- | --- | --- |
| **Munkakör** | **Alkalmazottak száma** | **Ebből részmunkaidő** |
| **Óvodapedagógus** | **23 fő** |  |
| **Pedagógiai asszisztens** | **3 fő** |  |
| **Dajka** | **11 fő** |  |
| **Konyhai alkalmazott, takarító** | **2 fő** | **1 fő – 4 órás** |
| **Takarító** | **1 fő** | **1 fő – 4 órás** |
| **Óvodatitkár** | **1 fő** |  |
| **Korlátozott munkaképességű foglalkoztatottak** | **3 fő**  | **3 fő – 4 órás** |
| **Összesen** | **44 fő** | **5 fő** |

**Óvodapedagógusok végzettsége**

|  |  |
| --- | --- |
| Főiskolai végzettséggel rendelkezik | 23 fő (ebből gyógypedagógus végzettségű is 2 fő) |
| Német nemzetiségi óvodapedagógus | 2 fő  |
| Középfokú nyelvvizsgával rendelkezik | 4 fő  |
| Szakvizsga | 2 fő  |

###  Tárgyi feltételek

**Épületfeltételek, kihasználtság**

**Tárgyi feltételek tekintetében** a bátaszéki Városi Óvodában, a bölcsődében, a korszerűen felújított alsónyéki és pörbölyi tagintézményekben a csoportszobák, a gyermeköltözők, kiszolgáló helyiségek, irodák, nevelői szoba berendezése még őrzi megújult állapotát. Az óvodák külső képe megfelelő, sőt esetenként egyes területen nagyon rendezett. A csoportok berendezése, esztétikuma, rendje, a gyermekek által készített alkotások kihelyezése, a szülők tájékoztatásának egységes módja, az ismertető táblák minősége, a folyosók rendje többségében megfelelő.

A csoportszobák mindegyike kis egységként lett kialakítva, öltözővel, mosdóval és terasszal. Jól felszerelt tornaszoba biztosít lehetőséget mindhárom óvodában a mozgásra, a foglalkozások megtartására. Abátaszéki óvoda épület adottsága a nagy aulával lehetőséget teremtett közös megmozdulások, rendezvények szervezésére.

**Logopédiai és gyógy testnevelés, valamint fejlesztő foglalkozásokhoz** külön helyiségek állnak rendelkezésre.

A néhány éve bevezetett kompetencia alapú program által újszerű eszközökkel gyarapodott az ismeretszerzés tára: interaktív asztallal és táblával, három darab laptoppal és egyéb kiegészítő játékeszközökkel. Ezekből az interaktív asztal és egy laptop elromlott.

**Az óvodák játszóudvarai** a tagóvodák tekintetében árnyékot adó fáikkal, a füves területekkel, játékaikkal biztosítják a szabadban való mozgást, játékot.

Mivel a gyerekek szüleikkel együtt Bátaszék távolabbi utcáiból kerékpárral érkeznek az óvodába, a kerékpárok elhelyezésére alkalmas tárolókba tehetik járműveiket.

Az óvodai dolgozók részére még nincskialakított, fedett kerékpártároló.

###  Anyagi feltételek

**A bérjellegű és a dologi költségek alakulása, a szakmai feladat elláthatósága**

A köznevelési törvény által meghatározott időkeretek szerint látjuk el alapfeladatainkat. Személyi juttatások és járulékainál a jóváhagyott álláshelyekre tervezett előirányzatokkal gazdálkodtunk.

A bérjellegű költségek az értékelt évben történt csoportszám csökkentés következményeként csökkentek. A dologi költségek a rezsiköltségek emelkedésének arányában nőttek.

A 2015-ös költségvetési évben jól átgondolt, feszített gazdálkodásra volt szükség a köznevelési szférára jellemző forráshiány következtében. A fenntartó jóvoltából a szakmai tevékenységekhez szükséges anyagok, eszközök rendelkezésre álltak.

Törekszünk a források felkutatására és bevonására a minőségi nevelés fenntarthatóságának biztosítása érdekében.

### Gyermekek létszáma

1. **Létszámváltozás a nevelési év folyamán**

**2015. október 01.**

|  |  |  |
| --- | --- | --- |
| Bátaszék | Alsónyék | Pörböly |
| 1.cs. | 2.cs. | 3.cs. | 4.cs | 5.cs. | 6.cs. | 7.cs. | 8.cs. | 9.cs. |  |  |
| 23 | 22 | 23 | 18 | 22 | 19 | 21 | 23 | 24 | 20 | 17 |
| **összesen: 195**  |  |  |
| **mindösszesen: 232** |

**2016. május 01.**

|  |  |  |
| --- | --- | --- |
| Bátaszék | Alsónyék | Pörböly |
| 1.cs. | 2.cs. | 3.cs. | 4.cs | 5.cs. | 6.cs. | 7.cs. | 8.cs. | 9.cs. |  |  |
| 22 | 25 | 25 | 23 | 25 | 24 | 23 | 22 | 24 | 22 | 21 |
| **összesen: 213** |  |  |
| **mindösszesen: 256** |

**2. Az iskolai és óvodai beiratkozás tapasztalatai**

**A tanköteles korú gyermekek 2016.05.01.**

|  |  |  |
| --- | --- | --- |
|  | Iskolába beiratkozott | Óvodában marad |
| Bátaszék | 65 | 16 |
| Alsónyék | 3 | 3 |
| Pörböly | 7 | 1 |
| összesen |  |  |

### Az óvodai beíratás

**A Bátaszéki Mikrotérségi Óvoda és Bölcsőde Intézményfenntartó Társulás Tanácsának 4/2015.(III.25.) TT. határozata** alapján 2016.05.03-án és 04-én a megjelölt helyszíneken az óvodai beiratkozás megtörtént.

**Bátaszék**

|  |  |
| --- | --- |
| Jelenlegi (2016.05.01.) gyermeklétszám | **213 gyermek** |
| 2016.09.01-én iskolába menők száma | **65 gyermek** |
| **2016. május 03-án és 04-én jelentkezett**  | **34 gyermek**  |
|  |  |
|  **2015.10.01-ig** | **48 gyermek kerül felvételre** |

|  |  |
| --- | --- |
| 2016.10.02- 2017. 06 31-ig  | további 30 gyermek(2 és fél évesek is) |

**Pörböly**

|  |  |
| --- | --- |
| Jelenlegi (2016. 05.01) gyermeklétszám | **21 gyermek** |
| 2016. 09.01-én iskolába menők száma |  **7 gyermek** |
| **2016. május 03. 04. jelentkezett**  |  **1 gyermek** |  |
|  |  |  |
|  |  |
|  |  |

**Alsónyék**

|  |  |
| --- | --- |
| Jelenlegi (2016.05.01) gyermeklétszám | **22 gyermek** |
| 2016. 09.01-én iskolába menők száma | **3 gyermek** |
| **2016. május 03. 04. jelentkezett** | **5 gyermek** |  |
|  |  |  |
|  |  |

### Balesetek

A nevelési év során2 baleset történt, ebből egy az óvoda udvarán, egy a csoportszobában,

amelyeket a munkavédelmi megbízott kivizsgált és dokumentált. A baleseti jegyzőkönyveket minden esetben átvetettük a szülővel és megküldtük a jegyzőnek.

A balesetek oka a jegyzőkönyvben rögzítettek alapján:

* a sérült figyelmetlensége
* sérült koordinálatlan mozgása volt.

A gyermekbalesetek száma tanévenként hasonló, kiegyenlített.

Fokozott figyelmet fordítottunk a szabadban tartózkodás idején a gyermekekre.

Kirándulások alkalmával szintén a szabályoknak megfelelő intézkedéseket tettünk a gyermekek biztonsága érdekében.

Nagy körültekintéssel, alapos szervezéssel, pontos felelősségvállalási dokumentáció elkészítésével folytathatóak az óvodán kívüli programok és épületen belüli szolgáltatások igénybevétele.

Mulasztásból, felelőtlen felnőtti magatartásból adódó baleset nem történt.

Fokozott figyelemre és a házirend betartására kérjük a szülőket is gyermekeik testi épségének védelmében és az óvoda nyugodt körülményeinek megőrzésében.

Balesetmegelőző munkánk jelentősen bővült a gyermekek úszásoktatásával, a kirándulások szervezésével kapcsolatos utaztatások körével.

### Az intézmény kapcsolatai:

1. **Szülői szervezet**

A szülői szervezettel közösen tartottuk a munkatervben meghatározottak szerint az értekezleteket, megbeszéléseket. A törvényben meghatározott jogaikat minden esetben biztosítottuk számukra az intézmény működésével, dokumentumaival kapcsolatban, valamint a gyermekek nagyobb csoportját érintő kérdésekben.

Ügyeltünk arra, hogy a hirdetőtábláink mindig friss és időben kihelyezett információkat tartalmazzanak, és esztétikusak, rendezettek, érthetőek legyenek a kiírások.

Vannak csoportok, akiknél már hagyomány, hogy többször mennek hosszabb kirándulásra, esetenként családok is meghívják a csoportot.

1. **Társult települések önkormányzatai, nemzetiségi önkormányzatok**

A fenntartó önkormányzatokkal és a német nemzetiségi önkormányzattal kiváló az intézmény kapcsolata. Munkánkhoz támogatást és bizalmat kapunk.

1. **Szolgáltató intézmények: szakszolgálatok, szakmai szolgáltatók, egészségügyi szolgáltatók, családsegítő, gyermekvédelmi szolgálat, egyéb szolgáltatók**
* A Pedagógiai Szakszolgálattal rendszeres és jó a munkakapcsolatunk.
* Egészségügyi szolgáltatókkal, családsegítő-és gyermekvédelmi szolgálattal több esetben fordult elő tartalmas szakmai együttműködés.
* A védőnővel rendszeresség és kölcsönösség jellemzi a kapcsolatot.
* Éves fogászati szűrés.
* Munkavédelmi megbízottal a munkakapcsolatunk megfelelő.
* Hircomp Kft. az intézmény biztonsági szolgáltatója.
* Rendőrség, Tűzoltóság, Polgárőrség az óvodai rendezvényeink biztonságos lebonyolítását támogatják.
1. **Köznevelési, kulturális és sportintézmények**
* A helyi általános iskolával történő kapcsolattartás kölcsönös, és rendszeres. Nagyon hasznos a leendő első osztályos tanítónők óvodai látogatása és ismerkedésük az iskolakezdés előtt álló gyermekekkel. Hasonlóképpen az óvónők iskolai tapasztalatszerzése.
* A könyvtár és a művelődési ház vendégeként többször megfordultak az óvodások a nevezett intézményekben.
1. **Sportegyesületek, alapítványok**
* A Tanuszoda rendszeres látogatói a gyerekek nem csak az úszásoktatás, hanem sportversenyek részvevőiként is. A városi sportrendezvényekről sem maradtak le a részvételt illetően.

**IV. Felügyeleti szervek által lefolytatott ellenőrzések megállapításai**

A Nemzeti Rehabilitációs és Szociális Hivatal Szociális Főosztálya 2015 szeptemberében a Mikrotérségi Óvoda és Bölcsőde intézményében a bölcsőde gyermekjóléti szolgáltatás működésére vonatkozóan végzett ellenőrzést. Az ellenőrzés során tett megállapításokra, hiányosságokra – a szakmai program, az SZMSZ és a működési nyilvántartás szinkronba hozása az ellátási területet illetően, igénybevevők előírásszerű tájékoztatása, érdekképviseleti fórum üléseinek dokumentálása – a szükséges intézkedéseket megtettük, az intézmény dokumentumai összhangja biztosított.

2015 szeptemberében a Tolna Megyei Kormányhivatal Műszaki Engedélyezési és Fogyasztóvédelmi Főosztálya szintén a bölcsőde működését ellenőrizte. Az ellenőrzés több hiányosságot vetett fel, amely részben lefedte a korábbi ellenőrzés során tett észrevételeket.

**V. Összegezés, a jövőre vonatkozó javaslatok, célok meghatározása**

A gyermekek védelme olyan – a családok és a társadalom számára is – kiemelt jelentőségű terület, melynek folyamatos korszerűsítése, fejlesztése és alakítása minden gyermekvédelmi szakember legfontosabb ügye.

Bátaszék Város Önkormányzata fontosnak tartja a gyermekvédelmi jelzőrendszer hatékony működtetését a továbbiakban is, továbbá azt is, hogy az önkormányzat által biztosított pénzbeli ellátások nyújtásánál törekedni kell arra, hogy azt közvetlenül a gyermekek életminőségének javítására fordítsák.

A beszámolóban leírtak alapján elmondható, hogy ismét programokban gazdag, lendületes évet tudhatunk magunk mögött. Legfőbb törekvésünk, a szakmai munka színvonalának és a szolgáltatások körének további növelése, bővítése.

### Elvárások, célok:

* Jogszabályban meghatározott kötelezettségeknek való megfelelés, törvényes ügyintézés, az aktuális változások figyelemmel kísérése
* Szociális juttatások garantálása.
* A személyes gondoskodást nyújtó szolgáltatási formák összehangolt, hatékony működtetése.
* Együttműködésen alapuló szolgáltatásfejlesztés.
* A gyermekjóléti szolgáltatás és a családsegítő szolgáltatás szakmai egységként történő működtetése, elkülönülése

**VI. Bűnmegelőzési program**

Az önkormányzat még nem rendelkezik bűnmegelőzési programmal, azonban Gondozási Központ gyermekjóléti prevenciós programjai, melyek kiemelten a szabadidő eltöltésére és az iskolai szociális munkára összpontosítanak, azt a célt szolgálják, hogy megvédjék a gyermekeket a szociális környezet káros, bűnözésre sarkalló hatásaitól.

**VII. Az önkormányzat és a civil szervezetek közötti együttműködés**

Az önkormányzat igyekszik jó kapcsolatot kialakítani a városban működő civil egyesületekkel, számos közös rendezvénnyel büszkélkedhet. Azonban ezt az együttműködést tovább kell erősíteni annak érdekében, hogy a jól működő jelzőrendszer tagjaiként elősegítsük a gyermekek családban történő nevelkedését, megelőzzük a veszélyeztetettségüket.

Kérem a tisztelt képviselő-testületet, hogy az önkormányzat 2015. évi gyermekjóléti és gyermekvédelmi feladatainak ellátásáról szóló fenti értékelő beszámolót szíveskedjen megtárgyalni.

***H a t á r o z a t i j a v a s l a t :***

**a 2015. évi gyermekjóléti és gyermekvédelmi feladatok ellátásának értékelésére**

Bátaszék Város Önkormányzatának Képviselő-testülete *a gyermekek védelméről és a gyámügyi igazgatásról szóló 1997. évi XXXI. törvény 96. §-ának (6) bekezdésében* foglaltakra figyelemmel az önkormányzat 2015 évi gyermekjóléti és gyermekvédelmi feladatai ellátásának értékeléséről szóló beszámolót elfogadja.

*Határidő:* 2016. május 31.

*Felelős:* Takácsné Gehring Mária aljegyző

 (a határozat és a beszámoló megküldéséért)

*Határozatról értesül:* Tolna Megye Kormányhivatal

 MOB igazgató

Gondozási Kp. vezetője, Helyben

 irattár

*1. számú melléklet*

***10. számú melléklet a 149/1997. (IX. 10.) Korm. rendelethez***[**1320**](https://www.opten.hu/optijus/lawtext/58162#sup1320)

Tartalmi követelmények a települési önkormányzat és a megyei kirendeltség számára, a Gyvt. 96. §-ának (6) bekezdésében előírt átfogó értékelés elkészítéséhez[1321](https://www.opten.hu/optijus/lawtext/58162#sup1321)[1322](https://www.opten.hu/optijus/lawtext/58162#sup1322)

*I. A települési önkormányzat által készítendő átfogó értékelés tartalmi követelményei:*

1. A település demográfiai mutatói, különös tekintettel a 0-18 éves korosztály adataira.

2. [1323](https://www.opten.hu/optijus/lawtext/58162#sup1323)Az önkormányzat által nyújtott pénzbeli, természetbeni ellátások biztosítása:

* a rendszeres gyermekvédelmi kedvezményben részesülők száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága,
* egyéb, a Gyvt.-ben nem szabályozott pénzbeli vagy természetbeni juttatásokra vonatkozó adatok,
* gyermekétkeztetés megoldásának módjai, kedvezményben részesülőkre vonatkozó statisztikai adatok.

3. Az önkormányzat által biztosított személyes gondoskodást nyújtó ellátások bemutatása:

* gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai),[1324](https://www.opten.hu/optijus/lawtext/58162#sup1324)
* gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok.
1. [1325](https://www.opten.hu/optijus/lawtext/58162#sup1325)
2. [1326](https://www.opten.hu/optijus/lawtext/58162#sup1326)
3. [1327](https://www.opten.hu/optijus/lawtext/58162#sup1327)A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása.
4. Jövőre vonatkozó javaslatok, célok meghatározása a [Gyvt.](https://www.opten.hu/optijus/lawtext/1321#sid256) előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).
5. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.
6. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.)